Vlada danas usvojila Predlog zakona o budžetu – Balkanekspresrb.rs\nBudžet za narednu godinu je planiran na osnovu prognoze da će u 2017. godini realni rast BDP-a iznositi 3,0%, BDP deflator 1,6 odsto a indeks potrošačkih cena na malo 2,4 odsto\nVLADA Srbije usvojila je danas Predlog zakona o budžetu za 2017. godinu kojim su planirani prihodi u iznosu od 1.092,9 milijarde dinara, a rashodi 1.162 milijardi. Planirani fiskalni deficit na nivou republike za sledeću godinu je 69,1 milijardi dinara.\nUprkos tome što su po prvi put u rashode budžeta Republike uključeni svi projektni zajmovi kao i rashodi „Koridora Srbije“ u ukupnom iznosu od 43,5 milijardi, planirani deficit u 2017. godini biće za 52 milijardi niži od deficita koji je bio predviđen budžetom za 2016. godinu.\nPrihodi budžeta od naplate poreza, kako je predviđeno, iznosiće 916,8 milijardi dinara, od čega je naplata PDV-a 466 milijardi.\nBudžet za narednu godinu je planiran na osnovu prognoze da će u 2017. godini realni rast BDP-a iznositi 3,0%, BDP deflator 1,6 odsto a indeks potrošačkih cena na malo 2,4 odsto.\nVlada Srbije prethodno je usvojila i Fiskalnu strategiju za 2017. godinu sa projekcijama za 2018. i 2019. koja prethodi izradi Nacrta zakona o budžetu za 2017. godinu koji će, kako je planirano, biti pred poslanicima tokom ovog meseca.\nOsnovni ciljevi u narednom srednjoročnom periodu fokusirani su na održavanje makroekonomske stabilnosti, dalje spuštanje nivoa deficita na održiv nivo uz nastavak primene mera fiskalne konsolidacije, kao i nastavak smanjenja učešća javnog duga u BDP koje je započeto u 2016. godini, a sve u sklopu nastavka sprovođenja aranžmana sa Međunarodnim monetarnim fondom.\nZahvaljujući uspešnim merama fiskalne konsolidacije stvoren je prostor za povećanje penzija i plata u delu javnog sektora, čime se obezbeđuje rast raspoloživog dohotka i životnog standarda stanovništva, ali tako da se ne ugroze planirani ciljevi fiskalne politike. Prioritet ostaje i uspostavljanje poreskog sistema koji stimulativno deluje na privrednu aktivnost i zapošljavanje, obezbeđuje veću efikasnost naplate poreza i smanjenje sive ekonomije.\nFokus će biti i na jačanju stabilnosti i otpornosti finansijskog sektora, otklanjanju prepreka privrednom rastu i podizanju konkurentnosti sprovođenjem sveobuhvatnih strukturnih reformi, nastavku reformi javnih preduzeća, kao i podizanje ukupne efikasnosti javnog sektora.♦


Kotor, Prčanj - Luksuzna vila sa pet spavacih soba na prodaju\nKotor, Prčanj – Luksuzna vila sa pet spavacih soba na prodaju\nKotor, Prčanj – Nova vila sa panoramskim pogledom na more\nVila predstavlja prostrani moderni objekat s 5 spavaćih soba luksuzno urađenog enterijera, saunom, bazenom i garažom sa dva parking mjesta.\nU objektu su vrhunska kuhinja (Nobilia/Bosch), sanitarije (V&B, Catalano, HansG), keramika i podovi (Florim, Porcelanosa i prirodni kamen), dnevni boravci i kupatila sa podnim grijanjem, ugradnim AirCon-om i ventilacijom u plafonima.\nOva fenomenalna vila, smještena u mirnom, živopisnom dijelu Kotorskog zaliva je pod zaštitom UNESCO -a, i pruža savršeno utočište, sa sjajnim pogledom na more okruženo planinama.\nDizajn vile je čistih linija i otvorenih, prostranih enterijera. Mediteranski zidovi od kamena i karakteristični kosi krovoi sa crijepom od terakote lebde iznad staklenih prozora od poda do plafona kako bi se povećala prirodna svjetlost i nesmetan pogled na Bokokotorski zaliv prema Starom gradu Kotoru i planinama nad njim.\nVila nudi kombinaciju tihe izolacije iz snova, a nalazi se nadomak lokalne marine na obali, desetak minuta do Starog grada Kotora i dvadesetak minuta do luksuzne marine Porto Montenegro i međunarodnog aerodroma Tivat.\nProperty Id : 67841\nKotor – Novi stanovi na prodaju sa pogledom na stari grad


Studenti su blokadu Rektorata počeli 13. septembra, na Dan Beogradskog univerziteta\nSa zgrade Rektorata Beogradskog univerziteta (BU) studenti su skinuli transparent "Blokada u toku" i stavili novi sa porukom "Ne damo rektorku".\nStudenti iz Udruženja "1 od 5 miliona", koje organizuje antivladine proteste od decembra prošle godine, predali su u sredu ujutru rektorki Ivanki Popović ključeve Rektorata čime su posle 12 dana prekinuli njegovu blokadu. Blokada je okončana nakon što je rektorka odredila 4. novembar kao rok do kada treba da bude rešeno pitanje spornog doktorata ministra finansija u Vladi Srbije Siniše Malog.\nBrnabić: Ostanak ministra Malog u Vladi nije upitan\nI dok rektorka i studenti u protestu to vide kao pobedu autonomije Univerziteta, predsednik Srbije Aleksandar Vučić u ironičnom tonu poručuje iz Njujorka, gde se nalazi na zasedanju Generalne skupštine UN, da podržava ljubav rektorke i studenata u blokadi, uz ocenu da su im zahtevi bili "idiotski". Premijerka Srbije Ana Brnabić poručuje da ostanak ministra Malog u Vladi nije upitan.\nPredstavnici vlasti ne obaziru se na ozbiljna osporavanja, koja su iznošena u javnosti, o validnosti doktorata Siniše Malog. Naprotiv, premijerka Brnabić kaže da mnogih stvari ne bilo bez Siniše Malog kao ministra finansija jer je on "brz i efikasan i ima razumevanja za potrebe ekonomije i rast zemlje".\n"Ovo je samo borba ’ne damo jednoga od nas’. Ovde više nema nikakve veze da li je taj jedan od nas lopov. Ta piramida njihova ne sme da se sruši, ne sme niko ko je nešto pokrao da padne da ne bismo krenuli dalje", kaže za RSE Sandra Petrušić, novinarka NIN-a koja se u svojim tekstovima bavila doktoratom ministra finansija.\nPodsetimo da su stručna komisija Fakulteta organizacionih nauka (FON), gde je Siniša Mali doktorirao, a onda i Naučno-nastavno veće tog fakulteta, zaključili da Siniša Mali nije plagirao svoj doktorski rad, ali da je istovremeno i oko sedam odsto teksta njegove disertacije bez navedenog izvora.\nDvanaest dana blokade\nStudenti su blokadu Rektorata počeli 13. septembra, na Dan BU, kako su naveli "zbog neodgovornog ponašanja nadležnih prema obrazovanju, pada BU na Šangajskoj listi, remećenja nastavne godine zbog održavanja Evropskih univerzitetskih igara, nedostatka literature za pohađanje nastave", ali su kao glavni razlog za blokadu naveli "plagirani doktorat ministra finansija Siniše Malog".\nDanas predstavnica studenata Mila Jovanović, koja je predala rektorki ključeve Rektorata, smatra da je Univerzitet pokazao da je autonoman.\n"Univerzitet je pokazao da je jedina slobodna institucija u ovoj zemlji. I mi sada opet možemo da kažemo sa ponosom ’ja sam student BU.’ Nakon blokade mi ćemo nastaviti da štitimo rektorku od svakog mogućeg pritiska, a svi znaju da su pritisci već počeli", poručila je Jovanović.\nRektorka: Pustite da Univerzitet u Beogradu sam rešava svoje izazove\nI dok rektorka Ivanka Popović smatra da su studenti iskazali veliku čvrstoću u obezbeđivanju svojih zahteva, za šta im, kaže, skida kapu i ukazuje puno poštovanje, predsednik Srbije Aleksandar Vučić smatra da se Rektorat pretvorio u "partijsku prćiju".\n"Nisu to samo Đilasovi (Dragan Đilas, lider opozicione Stranke slobode i pravde), tu je i Sergej Trifunović (lider opozicionog Pokreta slobodnih građana) dolazio, Boško Obradović (lider opozicionog pokreta Dveri), to su sve studenti", naveo je Vučić.\nPredsednik države je u ironičnom tonu rekao da podržava ljubav između rektorke i studenata, kao komentar na dogovor koji su postigli o prekidu blokade.\n"Vidim da nema nikakvih problema. Za rektorku je super što 15 dana nije ušla u svoju kancelariju. Ako može još 15 dana da ne radi ništa, to bi bilo idealno. A onda da se pojave zajedno sa bakljama u oslobođenom Rektoratu i da kažu oslobodili smo Rektorat od stranaka", rekao je Vučić.\nOn je poručio da mu je mnogo drago da su se dogovorili, dodajući "živela rektorka, ne damo rektorku".\nPustite da Univerzitet u Beogradu sam rešava svoje izazove: Rektorka BU Ivanka Popović\nRektorka Ivanka Popović nije želela da komentariše ove reči predsednika države dok je ispred Rektorata primala ključeve od studenata koji su bili u protestu, rekavši da nije ni vreme ni mesto za to.\n"Pustite da Univerzitet u Beogradu sam rešava svoje izazove", rekla je rektorka odgovarajući na pitanja novinara o dogovoru sa studentima.\nPomenuta izjava predsednika Srbije za profesorku Beogradskog univerziteta Biljanu Stojković pokazuje da vlast ne može da istrpi da se bilo koja institucija u zemlji otrgne kontroli.\n"To je bio jedan ružan rečnik, nervozna izjava. Potpuno je jasno da im se ovo ni najmanje ne dopada a nama sa ove strane uliva nadu da je možda počelo da se krnji to monolitno vladarstvo jednog čoveka", kaže Stojković.\nZa nju sve što su rekli predsednik, kao i premijerke Ana Brnabić, koja je u ponedeljak izjavila da se u Rektoratu dešava "sramota za Beogradski univerzitet, odnosno tužna politička predstava kojoj se kraj ne nazire", govori da nisu očekivali ovakav razvoj stvari.\n"Mislili su da će i ta priča da se završi kao i sve dosadašnje, da se čitav bunt i studentska blokada sami od sebe ugase, ali zahvaljujući studentima to se nije desilo", navodi profesorka Stojković.\nRektorka Ivanka Popović je u utorak saopštila da "upitnost doktorata i sporost rešavanja validnosti doktorata ministra finansija Siniše Malog narušava ugled Univerziteta" kao institucije od nacionalnog značaja, i da je zato "u interesu svih članova akademske zajednice da se ovo pitanje reši u najkraćem mogućem roku".\n"Kao rezultat inicijative studenata koji borave u Rektoratu, Senat, Savet i Studentski parlament BU traže od Odbora za profesionalnu etiku da do 4. novembra 2019. godine donese svoju konačnu odluku o tome da li u izradi doktorske disertacije Siniše Malog postoje elementi neakademskog ponašanja plagiranja. Ovaj datum predstavlja period od sedam dana od maksimalnog roka za dostavljanje odgovora Fakulteta organizacionih nauka, čime se rok za donošenje konačne odluke značajno skraćuje. Upravi FON-a je preporučeno da Fakultet dostavi Odboru za profesionalnu etiku svoj Izveštaj sa mišljenjem i pre isteka roka", navodi se u saopštenju rektorke objavljenom u utorak.\nRektorat prihvata odgovornost za rešavanje pitanja doktorata, koje se, kako je navedeno, odlaže više od pet godina.\nNovinarka Sandra Petrušić kaže da je od kako radi prvi put iznenađena reakcijama na saopštenje rektorke da će Univerzitet ispitati da li je doktorat Siniše Malog plagijat ili ne.\n"Premijerka drži konferenciju za štampu sa retorikom koja je meni potpuno neverovatna. Pet-šest puta je ponovljeno 10 do 15 studenata, šta to znači? Koliko je studenata potrebno da traži da se ispita evidentan plagijat? Po meni je jedan dovoljan", navodi Petrušić.\nOna dalje pita šta znači oglašavanje predsednika Srbije iz Ujedinjenih nacija.\n"Taj način omalovažavanja, taj način vređanja, vređanja i akademske zajednice, i nje, i studenata, i svojih građana", kaže Petrušić.\nPodsetimo, profesor Raša Karapandža sa Univerziteta EBS u Nemačkoj je 2014. godine doveo u pitanje doktorat tadašnjeg gradonačelnika Beograda Siniše Malog, optuživši ga za plagijat.\nEtička komisija Fakulteta organizacionih nauka je krajem 2016. utvrdila da disertacija nije plagijat, ali su Rektorski kolegijum i Senat Univerziteta konstatovali da stručne ocene nisu u kompetenciji Etičke komisije i zatražili od FON-a da formira novu komisiju koja će ispitati doktorat.\nU aprilu ove godine, Etička komisija FON-a zaključuje da doktorat ministra Malog nije plagiran u dovoljnoj meri da bi bio osporen. Komisija FON-a je u izveštaju, koje je 8. maja usvojilo i nastavno-naučno veće tog fakulteta, zaključila da je 6,97 odsto rada Siniše Malog plagirano i da ti delovi "nikako ne dovode u pitanje autentičnost teksta i originalnost rada".\nNakon toga Odbor je odlučio da predmet osporene doktorske disertacije ministra finansija bude vraćen Fakultetu organizacionih nauka na ponovno odlučivanje u roku od 60 dana.


Olaki sudovi - Nedeljnik Vreme\nPiše: Miki Marinković Kum, kantautor folk muzike\nOdluku da vam se obratim ovim putem doneo sam isprovociran člankom vašeg sjajnog kolumniste gospodina Teofila Pančića u kojem se na tapetu našao gospodin Željko Mitrović, vlasnik RTV "Pink".\nU želji da ne budem odmah na početku pisma pogrešno shvaćen, želim da naglasim da nisam nikakav drveni advokat bilo kome, pa ni gospodinu Mitroviću, a čoveka čak i ne poznajem lično (mada sam koristio usluge njegovog muzičkog studija). Ne osporavam pravo nikome, a pogotovo ne gospodinu Pančiću kao kompetentnom kritičaru naše realnosti, da donosi estetske sudove o programskoj shemi bilo kojeg medija ili o izgledu neke građevine i njenom (ne)uklapanju u postojeću arhitektonsku strukturu sopstvene okoline – svi mi imamo pravo da kritikujemo i budemo kritikovani, pa tako i gospodin Mitrović kao vlasnik Pink-a i građanin, ali i gospodin Pančić, takođe. Reč je o nečemu sasvim drugom, a to je način na koji je okarakterisan gospodin Mitrović. Naime, korišćenje izraza kakvi su "džiber", "mutant" i slični da bi se portretisao neko koga uopšte lično i ne poznajete – jer sumnjam da su gospoda Pančić i Mitrović imali čast da se upoznaju – i to zbog toga što se njegov filing za estetiku bitno razlikuje od vašeg, u najmanju je ruku neprimereno. Uostalom, trebalo bi imati na umu činjenicu da je gospodin Mitrović biznismen i kao takvom mu je profit, logično, na prvom mestu, te je, s tog aspekta, program RTV "Pink"-a i skrojio po meri dominantnog modela gledaoca u okviru svoje interesne zone (što gospodin Pančić, izvesno, nije). Dakle, gospodin Mitrović nije po vokaciji kulturni radnik i, shodno tome, nije ni u kakvoj obavezi da kulturno uzdiže stanovništvo.\nŠto se, pak, tiče spornog građevinskog objekta, stvar stoji ovako: niko od nas nije po definiciji dužan da poseduje urođene (ili makar stečene) estetske kriterijume – u ovom slučaju je reč o arhitektonskom stilu i ukusu – pa tako ni gospodin Mitrović. Da ne dužim priču, suština je u sledećem: ukoliko je gospodi Mitrović kao investitor projekta podneo zahtev nadležnoj komisiji da bi dobio urbanističku dozvolu za izgradnju baš takve zgrade na baš takvom mestu ako mu je komisija dozvolu izdala uprkos tome što zgrada odudara od postojećeg ambijenta, onda je za postojanje narečene zgrade tamo gde joj nije mesto kriva (očito nekompetentna) komisija, a ne investitor.


Podsticajnim mjerama povećana proizvodnja mlijeka u prvih šest mjeseci - Općina Banovići\nPodsticajnim mjerama povećana proizvodnja mlijeka u prvih šest mjeseci\n6. Septembra 2019. 6. Septembra 2019. Sanela Ikanović\t102 Views 0 Comments\nPodsticajna mjera proizvođačima mlijeka od strane lokalne zajednice za prvih šest mjeseci tekuće godine realizovana je u iznosu od 23.000 konvertibilnih maraka što je za 50 procenata više u odnosu na plan.\nU prvih šest mjeseci registrovani poljoprivredni proizvođači proizveli su i isporučili 230 hiljada litara mlijeka što je za 42 hiljade litara mlijeka više od planiranog u prvih šest mjeseci, podaci su nadležne općinske službe.\nPodsjećamo, podsticaj za proizvodnju svježeg kravljeg mlijeka po litri mlijeka predatoj otkupljivaču iznosi 0,10 KM, a otkup na području opštine Banovići realizuje se u saradnji sa Poljoprivrednom zadrugom Milk Land Tuzla i Mliječnom industrijom 99 iz Gradačca.\nNačin i uslovi ostvarivanja podsticaja definisani su Javnim pozivom, a na osnovu ranije usvojenog Pravilnika i Odluke od strane Općinskog vijeća . Podsticaj se dodjeljuje kvartalno na osnovu Javnog poziva koji je raspisan početkom aprila, a proizvođači kvartalno podnose prijave. Za treći kvartal prijave se podnose do 15. oktobra i za četvrti kvartal do 20. decembra 2019. godine.\nU prilogu Spisak lica koja su ostvarila podsticaj na mlijeko iz općinskog budžeta.\n← Najmlađi Banovićani crtali čestitke gradu na asfaltu\nPromocija zbirke poezije „Vrijeme u koricama“ →


Beljanski: Sudovi u Srbiji se stavljaju u funkciju propagande vlasti | Autonomija\n"Izloženi smo strašnom eksperimentu koji je u krivičnom pravu nedopustiv“\nPredsednik Advokatske komore Vojvodine Vladimir Beljanski ocenio je danas da takozvana Skajp suđenja u Srbiji predstavljaju ograničenje ljudskih prava.\n„Sud se stavio u funkciju propagande vlasti, a nije radio posao koji treba da radi. Stavio se u funkciju propagande i zastrašivanja građana. Te presude ne bi smele da ostanu na snazi“, rekao je Beljanski u onlajn emisiji Nezavisnog društva novinara Vojvodine „Skajp suđenja u Srbiji“.\nStavljanje optuženih u pritvorsku jedinicu u Vršcu ili Požarevcu pre suđenja za Beljanskog predstavlja jednu vrstu ucene, jer boravkom u pritvorskoj jedinici rizikuju da se zaraze korona virusom.\n„To je jedna vrsta ucene, ako ne zaključite sporazum (o priznanju krivice), rizikujete da se zarazite. Ako nisu preduzete sve mere, to je onda i rizik da je tortura u pitanju“, rekao je Beljanski i dodao da nije neophodno da okrivljeni sedi u pritvoru.\nUpitao je koji je srazmerni cilj kojem se teži i zbog čega je problem da okrivljeni boravi u kućnom pritvoru ili izolaciji i da se testira pre dolaska na suđenje.\n„Skajp suđenja nisu sama po sebi loša, ali nije mi jasno zašto ih je potrebno sada držati. Izloženi smo strašnom eksperimentu koji je u krivičnom pravu nedopustiv“, kazao je Beljanski.\nPredsednica Jukoma Katarina Golubović ocenila je da je Skajp suđenjima „ugroženo pravo na pravično suđenje, jer ne znamo u kakvim uslovima su optuženici pritvoreni.\n„Ne znamo ni da li su pritvorenici zdravstveno bezbedni. Vladavina prava mora i u vanrednom stanju da postoji“, rekla je Golubović i pozvala nevladine organizacije u Srbiji da zajedničkim akcijama „poprave štetu“.\n„Neminovne su povrede ljudskih prava u vanrednom stanju i treba ih sprečiti. Posle vanrednog stanja pričaćemo o posledicama“, rekla je predsednica Jukoma i dodala da je raduje činjenica što smo kao društvo uspeli da očuvamo pravo na kritiku tokom vanrednog stanja.\n„Krivično delo samo po sebi ne može biti otežavajuća okolnost“, rekao je Krstić i dodao da su Uredbom o načinu učešća optuženih za vreme vanrednog stanja Vlada Srbije „suspendovana prava okrivljenog“.\nUz ocenu da na ovaj i slične načine izvršna vlast u Srbiji želi da dominira, Krstić je upozorio da građani ne znaju koja su im sve prava ograničena tokom vanrednog stanja.\n„Vlada Srbije kormilari vanrednim stanjem i donošenjem uredbi“, zaključio je Krstić.\nU emisiji je bilo reči i o drugim odlukamai uredbama koje su donete tokom vanrednog stanja, a Vladimir Beljanski je upozorio da će o svemu tome morati jednog dana da se odredi i Ustavni sud Srbije.\n„Skupština Srbije bi morala da je u stalnom zasedanju. Kako je moguće da skupština ne održava skajp sednice, kada mogu skajp suđenja. Ali o tome će se Ustavni sud izjašnjavati“, zaključio je Beljanski.\nSagovornici onlajn emisije su se složili i da su cenzura i kažnjavanje novinara nedopustivi u uslovima vanrednog stanja. S tim u vezi Katarina Golubivć je rekla da je žrtva uhapšene novinarke Ane Lalić „spasila živote građana“.


Nedimović: Subvencije za stoku biće 15.000 dinara po grlu - Ekonomija - Dnevni list Danas\nPočetna » Vesti » Ekonomija » Nedimović: Subvencije za stoku biće 15.000 dinara po grlu\nN. D.29.11.2018. 20:30\nMinistar poljoprivrede Branislav Nedimović za RTS je rekao da je novac namenjen za izgradnju skladišnih kapaciteta, sisteme za navodnjavanje i protivgradnu zaštitu.\nSubvencije za tovno govedarstvo biće povećane, sa sadašnjih 10.000 dinara po grlu na minimum 15.000 dinara, objasnivši to skokom cena kilograma goveđeg mesa.\n„Imamo tržišta Turske, otvorili smo tržište Kine, otvaramo sad tržište nekih zemalja na Bliskom istoku i da bi smo pospešili proizvodnju goveda, koja su važna i zbog stajnjaka i očuvanja poljoprivrednog zemljišta, mi ćemo povećati za najmanje 50 odsto subvencije“, napominje ministar poljoprivrede. Kaže da ne očekuje negodovanja zbog toga što se neće povećavati davanja po hektaru koja iznose 4.000 dinara.\nDavanje po hektaru uglavnom se, kaže, pretvori u potrošnju i nema koristi za poljoprivrednu proizvodnju.\n„Sad ćemo imati dosta novca koji će biti namenjen za izgradnju skladišnih kapaciteta, za hladnjače, sve ono što je potrebno da sačuvaju svoju robu i da je prodaju onda kada ona ima dobru cenu“, rekao je ministar.


Protesti u Srbiji ušli u treću nedelju\nVečeras je, 15. put za redom u centru Beograda održan protest protiv diktature - nekoliko stotina građana okupilo se ispred Skupštine Srbije i zatim krenulo u protestnu šetnju centralnim gradskim ulicama, uz zaustavljanje ispred redakcija Informera i Radio televizije Srbije.\nProtest je završen oko 20 sati ispred Skupštine Srbije, nakon što su građani pozvani da se i sutra okupe na istom mestu, a kako je danas, povodom protesta izjavio premijer Srbije Aleksandar Vučić, samo u Nišu i Novom Sadu ima između 300 do 600 ljudi, a u Beogradu je do 3.000 ljudi, i oni, po njegovim rečima, imaju pravo da šetaju.\n"Već smo naučili da od šest sato do devet, bez obzira da li ih 50 ili 5.000, ne možete da prođete centralnim ulicama grada. Već smo se negde na to navikli. I nije tako strašan problem. Sve dok nema nasilja, siledžijskog ponašanja, sve dok nema batinjanja ljudi, napada na institucije, to je sve u redu. Tako da mislim i verujem da je ovo nešto što pruža dobru sliku o Srbiji."\nPoslanik Poslaničke grupe DS Veroljub Stevanović ocenio je danas da bi protesti imali daleko veću snagu da su počeli deset dana pred izbore, kada se još nešto možda moglo i popraviti u izbornim uslovima:\n"Ovi protesti su apsolutno u redu. Ko ima veći snagu od mladih? Ja se nadam da su oni svesni sada u šta ulaze. Ulaze u katastrofu još veću, ako uopšte može da bude veća katastrofa. Nikakvu perspektivu nemaju, imaju samo priču zbog priče."\nA ministar za rad Aleksandar Vulin najavio je da će zatražiti smenu rukovodstva Radio-televizije Srbije, s obrazloženjem da Javni servis ne izveštava objektivno o protestima u Beogradu i Srbiji. Upitan o tom zahtevu Vulina, Vučić je rekao da postoje institucije koje donose odluke o tome, da to ne rade ni Vulin, ni on, ni ljudi na ulici.


PRIJEDLOG ZAKONA O IZMJENAMA I DOPUNAMA ZAKONA O PLATAMA I NAKNADAMA U INSTITUCIJAMA BIH: Predviđeno je da izabrani i imenovani zvaničnici u institucijama BiH mogu primati platu šest mjeseci nakon isteka mandata\nMinistar finansija i trezora BiH, Vjekoslav Bevanda, izjavio je da je ovo ministarstvo predložilo sistemske izmjena Zakona o platama i naknadama u institucijama Bosne i Hercegovine ("Sl. glasnik BiH", br. 50/2008) rukovodeći se Politikom plata i naknada za period 2015-2018. godina i postojećim zakonskim okvirima.\nMinistarstvo je uradilo sistemske izmjene imajući posebno u vidu odredbe Zakona o sukobu interesa u institucijama vlasti Bosne i Hercegovine ("Sl. glasnik BiH", br. 13/2002, 14/2003 - ispr, 16/2002, 14/2003 - ispr, 12/2004, 63/2008, 18/2012 i 87/2013)koji onemogućava rad izabranim zvaničnicima u roku od šest mjeseci po isteku mandata.\n"Ovom odredbom Zakona o sukobu interesa uskraćeno je osnovno pravo na rad i mi smo to imali u vidu kada smo predlagali zakonske izmjene", naglasio je Bevanda povodom "proizvoljnih tumačenja" u vezi s Prijedlogom zakona o izmjenama i dopunama Zakona o platama i naknadama u institucijama BiH, koji je usvojio Savjet ministara BiH 19. novembra 2015. godine.\nPrema njegovim riječima, kada su pokrenute izmjene i dopune zakona, u Ministarstvu se nisu vodili populističkim mjerama, nego sistemskim rješenjem i dodao da su ispravili niz nedorečenosti u postojećemZakonui onemogućili eventualne zloupotrebe štetne po budžet.\n"Savjet ministara BiH podržao je ovaj Prijedlog zakona i uputio ga u parlamentarnu proceduru. Time je Savjet ministara završio svoj posao, te ne vidim razloga za dalje komentare, jer odluka je sada na Parlamentarnoj skupštini BiH, a ne na nama", rekao je Bevanda.\nSavjet ministara BiH je na sjednici 19. novembra na prijedlog Ministarstva finansija i trezora BiH utvrdio Prijedlog zakona o platama i naknadama u institucijama BiH i poslao ga u redovnu proceduru. Takav prijedlog zakona je, osim umanjenja niza naknada, predvidio vremensko smanjenje naknade za "bijeli hljeb" sa 12 na šest mjeseci. Dom naroda Parlamentarne skupštine BiH usvojio je 2. marta ukidanje naknade za "bijeli hljeb". Ranije je iz Savjeta ministara Bih saopšteno da je Prijedlog zakona upućen u parlamentarnu proceduru dva i po mjeseca prije usvajanja odluke u Domu naroda, a ne dan poslije usvajanja.\nIzvor: Vebsajt RTRS, 04.03.2016.


Zajednica Opština Crne Gore » Blog Archive » Obuke lokalnih službenika za korišćenje softvera za administriranje lokalnih prihoda (LARIS)\nObuke lokalnih službenika za korišćenje softvera za administriranje lokalnih prihoda (LARIS)\nRealizacija projekata „Efikasna i transparentna lokalna samouprava“ koji zajednički implementiraju UNDP i Zajednica opština, u dijelu komponente koja se odnosi na razvoj i stavljanje u funkciju jedinstvenog softvera za administriranje lokalnih javnih prihoda – LARIS, je u završnoj fazi.\nOvih dana završene su aktivnosti na organizovanju i sprovođenju obuka za predstavnike opština koje će koristiti softver. U okviru programa obuka, organizovano je pet regionalnih obuka kojima je prisustvovalo oko 150 predstavnika opština, i to:\nza predstavnike opština Sjevernog regiona u Bijelom Polju (13-15. januara) i Beranama (18-20. januara);\nza predstavnike opština Središnjeg regiona u Podgorici (25-27. januara i 8-9. februara) i\nza predstavnike opštine Primorskog regiona u Baru (1-3. februara).\nCilj organizovanja obuka je bio da se predstavnici opština detaljnije upoznaju sa radom aplikacije, te da na praktičnim primjerima unaprijede svoja znanja i vještine u vezi sa podešavanjem, unosom podataka i korišćenjem aplikacije LARIS softvera. Učesnicima obuka je data mogućnost da koriste sve funkcije svih modula aplikacije LARIS, da razviju tehniku ispunjavanja poslovnih procesa kroz rad u pojedinim modulima, kao i da se pripreme za izradu šifarnika i utvrđivanje parametara za početak rada kalendarske godine. Učesnicima obuka je podijeljeno Uputstvo za korišćenje softvera za administriranje lokalnih prihoda koje sadrži detaljne instrukcije za korišćenje softvera, a namijenjeno je službenicima i rukovodećim licima lokalnih uprava radi lakšeg rada i korišćenja aplikacije. Obuke su organizovane uz maksimalno poštovanje mjera zaštite učesnika od korona virusa.\nPredavač na obukama je bio Igor Dragaš, predstavnik firme B-one iz Podgorice, koja je, u konzorcijumu sa firmom E Smart Systems i Smart Tech, pripremila softver LARIS. Nakon završenih obuka, dogovoreno je da predstavnici kompanije B-one još jednom obiđu opštine i pojasne sve eventualne nejasnoće u funkcionisanju softvera, te da će biti stalno na raspolaganju za sva pitanja vezana za korišćenje funkcionisanje softvera.\nUputstvo za korišćenje softvera za administriranje lokalnih prihoda


Tesla i Panasonic zajedno grade “Giga-fabriku”\nAugust 1, 2014 in Auto Vesti, Tesla with Nema komentara\nKompanije Tesla Motors i Panasonic potpisale su ugovor o izgradnji “gigafabrike“ u kojoj će se proizvoditi litijum-jonske baterije za pogon električnih automobila. Najavljeno je da će do 2020. fabrika godišnje isporučivati tržištu baterije čiji ukupni kapacitet iznosi 50 gigavat sati.\nJuly 22, 2014 in Auto Vesti, Tesla with Nema komentara\nU intervjuu za “Auto Exspress”, vlasnik “Tesla Motorsa” Elon Musk je saopštio da bi električni automobil sa autonomijom od čak 800km mogao da se pojavi “uskoro”.\nAktuelni “tesla model S” sa paketom...\nTužba protiv “Tesla motorsa” u Kini zbog krađe brenda\nJuly 10, 2014 in Auto Vesti, Tesla with Nema komentara\nAmerički proizvođač električnih automobila “Tesla motors” kritikovao je danas tužbu jednog kineskog biznismena koji traži više miliona dolara zbog navodne krađe njegovog logoa i brenda.\nNewschool vs. Oldschool: Tesla Model S vs. Shevrolet Corvette C7 Z51\nFebruary 2, 2014 in Auto Vesti, chevrolet, Tesla with Nema komentara\nDa li jedan električni automobil može da se meri sa snagom koja dolazi iz sagorevanja benzina?\nTesla S u Kini košta “samo” 121.000 dolara\nJanuary 27, 2014 in Auto Vesti, Tesla with Nema komentara\nTesla Motors najavio je da će u Kini prodavati svoj Tesla S za 121.000 dolara, ocenivši da ta relativno niska cena za kinesko tržište predstavlja “veliki rizik” jer bi kupci mogli da pomisle da se radi o vozilu nižeg kvaliteta.\nTesla ispunila obećanje: električne stanice od obale do obale!\nJanuary 24, 2014 in Auto Vesti, Tesla with Nema komentara\nTesla je ispunila svoje obećanje: električne stanice od obale do obale preko cele Amerike biće gotove do kraja ove zime.\nMale šanse da GM kupi Teslu u 2014.\nJanuary 1, 2014 in Auto Vesti, Tesla with Nema komentara\nGeneral Motors (GM) će 2014. pokušati da kupi kompaniju Tesla Motors, ali njen vlasnik Ilon Mask, za sada nema razloga da je proda, smatraju analitičari.\nTesla Motors počeo sa prodajom u Kini ali bez imena\nDecember 25, 2013 in Auto Vesti, Tesla with Nema komentara\nKina je zemlja ekstrema i velikih kontrasta ali je jedno uvek bilo zagarantovano – štitila je svoje građane nasuprot “strancima”.\nBitcoin i Tesla: prva kupovina električnog automobila elektronskim novcem\nDecember 6, 2013 in Auto Vesti, Tesla with Nema komentara\nU Sjedinjenim državama je zabeležena prva kupovina automobila u istoriji uz pomoć Bitcoina, kako ga neki nazivaju internet-novca.\nDaimler želi dublju saradnju sa Teslom\nNovember 28, 2013 in Mercedes, Tesla with Nema komentara\nOktobar je bio mesec koji će Tesla želeti što pre da zaboravi. Auto kompanija sa sedištem u Kaliforniji umalo je doživela potpuno medijski krah zbog par Model S koji su se samozapalili, što je pokrenulo skepsku na Wall Street-u.


RS zatražila od Savjeta bezbjednosti hitno ukidanje pozicije visokog predstavnika\n12. novembar/studeni, 2011.\nRepublika Srpska /RS/ traži hitno ukidanje pozicije visokog predstavnika u BiH, s ciljem obnove ustavne vladavine i vladavine zakona u BiH, navodi se u Šestom izvještaju RS upućenom Savjetu bezbjednosti UN, koji je, uz pismo predsjednika Republike Milorada Dodika, dostavljen generalnom sekretaru UN i članicama Savjeta bezbjednosti.\nRepublika Srpska smatra da, nakon 16 godina mira, jednostavno nema opravdanja za dalje prisustvo visokog predstavnika u BiH, koji "krši ljudska i demokratska prava građana BiH, sprečava ekonomski razvoj, usporava EU integracije i podriva postizanje konsenzusa u državi".\nU Izvještaju se ističe da je visoki predstavnik u BiH nastavio sa nezakonitim radnjama i dramatično prekoračio svoj mandat iz Aneksa 10 Dejtonskog sporazuma, koji mu daje ovlašćenja kao koordinatoru aktivnosti međunarodne zajednice i posredniku između domaćih strana.\n"Umjesto da poštuje ovaj mandat, visoki predstavnik je nastavio da donosi odluke kojima se poništavaju zakonske radnje ustavnih tijela BiH. Isto tako, nastavlja da prisvaja pravo da nameće vanraspravne kazne za pojedince po kratkom postupku - bez procesa ili mogućnosti žalbe. Visoki predstavnik je čak nedavno tvrdio da mu Ustav BiH daje ovlašćenja da 'rješava političke i proceduralne sukobe'. Svi koji su pročitali Ustav BiH znaju da on visokom predstavniku ne daje nikakva ovlašćenja", naglašava se u tekstu.\nU izvještaju se dodaje da visoki predstavnik pogrešno tvrdi da je vrhovni autoritet u pogledu provođenja Dejtonskog sporazuma u cjelini, a da u stvarnosti, taj sporazum nedvosmisleno ograničava pravo tumačenja visokog predstavnika na tumačenje "na terenu" Aneksa 10, čiji je naslov "Sporazum o civilnom sprovođenju mirovnog rješenja".\n"U Aneksu 10 se navodi: 'Visoki predstavnik je vrhovni autoritet na terenu u pogledu tumačenja ovog sporazuma o civilnom sprovođenju mirovnog rješenja.' Odnedavno, visoki predstavnik, konkretno, tvrdi da je visoki predstavnik uveden da bi tumačio ustav BiH. Ponovo, tvrdnje visokog predstavnika su u potpunoj suprotnosti sa zakonom; Ustavom se pravo tumačenja sasvim jasno daje Ustavnom sudu, a ne visokom predstavniku", konstatuje se u Izvještaju RS.\nKao još jedan od razloga zbog kojeg pozicija visokog predstavnika mora biti okončana, ističe se njegovo kontinuirano podrivanje postizanja konsenzusa između konstitutivnih naroda u BiH i da je njegov nepovoljan uticaj na politiku u BiH evidentan kada je riječ o zastoju u formiranju novog Savjeta ministara BiH.\n"SDP, najveća bošnjačka stranka, ima maksimalističke zahtjeve, nadajući se očigledno da će visoki predstavnik priteći u pomoć. Ova nadanja nisu nerazumna; kada je SDP na početku godine vodio formiranje vlade na nivou Federacije, koju je Centralna izborna komisija /CIK/ proglasila nezakonitom, visoki predstavnik je intervenisao poništavanjem odluke CIK-a", podsjeća se u Izvještaju RS Savjetu bezbjednosti UN.


Timski rad kao preduslov inovativnosti - Gorana Tanasković\n— 17. septembar 2019. 104\nČlanice Foruma privrednika, Udruženje poslovnih žena “Nadežda Petrović Čačak” organizovale su 10. i 12. septembra radionicu pod nazivom “Timski rad kao preduslov inovativnosti” u okviru projekta „Razvoj i promocija ženskog inovacionog preduzetništva”.\nPrema rečima predavača, cilj radionice je da polaznici steknu neophodne veštine za rad u timu, da razmišljaju kao deo uspešnog tima i da brže reaguju na promene koje današnje promenljivo tržište svakodnevno zahteva.\n“Kompanija je uspešna onoliko, koliko su uspešni i ljudi koji je vode i koji su zaposleni u njoj. Bez obzira da li je ona na početku poslovanja ili je već duže prisutna na tržištu, od presudnog značaja za uspešan rad i razvoj je da zaposleni funkcionišu kao tim”, rekla je direktorka udrženja i licencirani predavač, Gorana Tanasković i istakla da svako od zaposlenih treba da uloži trud i utiče na dobru radnu atmosferu kako bi timski rad doneo najbolje rezultate, jer kada se efikasno radi u timu javlja se sinergija, motivacija, podiže samopouzdanje, stiču se nove ideje.\n“Odnosi s kolegama su prvi faktor dobrobiti na poslu, ali izazov je osigurati da zaposleni sarađuju a pored toga i uživaju u zajedničkom poslu i razmeni vrednosti. Aktivnosti tima idealne su za poboljšanje performansi i optimizaciju radne atmosfere, a učesnici radionice o timskom radu otkriće ili produbiti i primeniti u praksi upravo taj potencijal stvorenih veza u timu”, objašnjava predsednica udruženja, Vesna Baur.\nTokom ova dva dana, radionicu je posetilo preko 50 polaznika, što govori o još jednoj uspešno sprovedenoj radionici ovog udruženja.\nTakođe, u okviru ovog projekta UPŽ “Nadežda Petrović Čačak”, tokom avgusta i septembra sprovodo je niz besplatnih radionica, pod nazivom “Kroz digitalne veštine do inovativnog poslovanja” koje će se održati i tokom oktobra meseca, za ukupno 100 dama u Čačku, Lučanima i Gornjem Milanovcu.\nTagged with: Timski rad, Udruženje poslovnih žena, žensko preduzetništvo\nPrethodno Nova kancelarija Foruma privrednika u Startup centru\nSledeće Predstavljanje programa podrške razvoju inovacija


LAŽNA UZBUNA: Srpski lekar nije otet u Libiji\nMinistarstvo spoljnih poslova demantuje glasine\n14.09.2015. 22:19h 14.03.2017. 02:46h\nAmbasada nastavlja da proverava sve informacije, ali zasad nema nijednog pokazatelja da je bilo koji srpski državljanin otet, navode u nadležnom ministarstvu\nDRAMA U LIBIJI: Srpski lekar otet u Tripoliju, ambasada Srbije nema potvrdu!\nBEOGRAD - Ambasada Srbije u Libiji posle jučerašnje intenzivne provere vesti da je u toj zemlji otet jedan srpski lekar nije dobila nikakve naznake da se to dogodilo, navode u Ministarstvu spoljnih poslova.\n"Ambasada nastavlja da proverava sve informacije, ali zasad nema nijednog pokazatelja da je bilo koji srpski državljanin otet", navode u nadležnom ministarstvu.\nOni su još jednom apelovali na građane Srbije da ne putuju u Libiju, dok onima koji su trenutno tamo preporučuju da što pre napuste zemlju.\nSrpski ambasador u Libiji Oliver Potežica navodi da je ambasada „čak dobila podatke da je reč o maksilofacijalnom hirurgu i odmah preduzela korake, i to vrlo intenzivne, na proveravanju te informacije, ali ispostavilo se da nema nikakvih naznaka da je bilo koji doktor u Tripoliju kidnapovan“.\n"Kasnije se pojavila druga informacija, da je, navodno, kidnapovan neki naš doktor u blizini bolnice u mestu oko 50 kilometara jugozapadno od Tripolija", kazao je ambasador Srbije:\n"Preduzeli smo korake da i to proverimo i nema nijednog, prema našim informacijama, našeg radnika koji radi u toj bolnici, a prema informacijama drugog medicinskog osoblja iz iste bolnice, naš poslednji radnik koji je radio u njoj otišao je pre dva meseca", dodao je Potežica.


Vojin Rakić - Istinomer\nRođen je 1967. godine u Beogradu.\nU zvaničnoj biografiji navodi da je diplomirao filozofiju na Filozofskom fakultetu Univerziteta u Beogradu, magistrirao na Fakultetu za Evropske studije Centralnog evropskog univerziteta u Pragu, kao i na Fakultetu političkih nauka Univerziteta Rutgers u SAD-u. Ističe da je na istom fakultetu doktorirao 1998. godine.\nOd 1999. do 2001. godine bio je, kako navodi, viši naučni saradnik i vanredni profesor Centra za politike visokog obrazovanja na Fakultetu za javnu upravu Univerziteta Twente u Holandiji.\nDodaje da je od 2001. do 2003. radio kao savetnik Ujedinjenih nacija u Vladi Republike Srbije.\n„Od 2003. radi kao profesor univerziteta. Bavi se prevashodno bioetikom i političkom filozofijom. Objavio je i uredio više monografija na engleskom i srpskom jeziku, kao i brojne članke u međunarodnim i domaćim naučnim časopisima (nedavno u Journal of Medical Ethics, American Journal of Bioethics ,Cambridge Quarterly of Health Care Ethics, Medicine, Health Care and Philosophy, Bioethics, Annals of Internal Medicne i dr.)“, ističe u biografiji.\nDodaje da je redovni profesor i naučni savetnik, direktor Centra za bioetičke studije i šef UNESCO Katedre za bioetiku za Evropu.\n„Predsednik je Radne grupe Univerziteta u Kembridžu za bioetičku edukaciju. Direktor je Sekcije za Srbiju UNESCO-ove Katedre za bioetiku. Vojin Rakić je i član je Upravnog odbora Odeljenja za istraživanje UNESCO-ove katedre za bioetiku na Univerzitetu u Haifi“, piše u biografiji.\nNa „Fejsbuk“ profilu Demokratske stranke navodi se da „živi i radi u Beogradu, gde se bavi istraživačkim radom na Institutu društvenih nauka“.\nKrajem avgusta 2020. predsednik Demokratske stranke Zoran Lutovac predstavio ga je kao svog novog političkog savetnika.\n„Upitan da li se ispravno predstavlja, Rakić je rekao da su predstavljanja u potpunosti tačna, da ima dokumenta da se protiv njega ne vodi nikakav postupak i da ga svetska Unesko katedra za bioetiku u Haifi u potpunosti podržava. On je tu dokumentaciju podelio novinarima. Kada je reč o pismu u kojem se tvrdi da nije šef Katedre, Rakić je rekao da će se videti odakle to pismo. Lutovac je rekao da se Rakić ne predstavlja lažno i da je imao uvid u dokumenta koja potvrđuju podatke o Rakiću.“ (FoNet/Beta, 28. 8. 2020. godine)


Za razvoj lovstva 38 miliona dinara - PKS-RPK Novi Sad\nPokrajinski sekretar za poljoprivedu vodoprivredu i šumarstvo, Vuk Radojević, uručio je 27. novembra 207. godine 82 ugovora u vrednosti od oko 38 miliona dinara, korisnicima koji su ostvarili pravo na bespovratna sredstva po osnovu konkursa za raspodelu sredstava iz budžetskog fonda za razvoj lovstva AP Vojvodine u 2017. godini.\n„Zadovoljstvo mi je što smo ove godine u prilici da investiramo oko 38 miliona dinara u lovstvo, od čega je učešće pokrajinskog sekretarijata 27,5 miliona dinara dok učešće korisnika iznosi 10 miliona“, poručio je Radojević.\nK ako je dalje naveo, Pokrajinski sekretarijat za poljoprivredu, vodoprivredu i šumarstvo uveo je ove godine po prvi put dve nove mere – sufinansiranje nabavke terenskih vozila za čiju namenu je sekretarijat izdvojio sredstva u vrednosti od 5 miliona dinara, dok učešće korisnika iznosi 7 miliona, i napomenuo da je interesovanje za ovu meru izuzetno veliko te da će sekretarijat u narednoj godini opredeliti značajnija sredstva za ovu namenu.\nResorni sekretar takođe je naveo, da je pored subvencija za nabavku terenskih vozila, veliko inresovanje kod korisnika lovišta izazvala izgradnja prihvatilišta za fazanske piliće, zatim rekonstrukcija objekata za obradu trofeja, te kada su u pitanju lovišta posebne namene, izgradnja i rekonstrukcija ograda, za čiju namenu je izdvojeno gotovo 7 milona dinara.\nRadojević je predstavnicima medija poručio da će s obzirom na veliko interesovanje, pokrajinski sekretarijat i u narednom budžetu, za 2018. godinu nastaviti sa sprovođenjem mere subvencija za nabavku terenskih vozila, te pozvao korisnike da redovno konkurišu.\nDžaba se proizvođači nadaju\n– U svakom slučaju, cena pšenice neće biti imresivna u odnosu na očekivanja proizvođača – kaže Predrag Đurović.Poslednjih…\nNiske temperature koje su pogodile zemlje regiona neće izazvati problem u poljoprivredi, ali će ostaviti posledice na voću, posebno…\nRobne rezerve otkupljuju merkatilni kukuruz od ponedeljka\nRepublička direkcija za robne rezerve izvršiće kupovinu do 12.072.000 kilograma merkantilnog kukuruza ovogodišnjeg roda, domaćeg porekla, posredovanjem od strane…\nZavršen Nacrt zakona o pojednostavljenom radnom angažovanju na sezonskim poslovima. Omogućeno da se usmenim putem radnik i poslodavac dogovore…\nSaradnja Srbobrana sa voćarima iz Italije\nDirektor nabavke firme Amaljo koja godišnje ostvari promet od preko 120 miliona evra na najvećoj pijaci Milana Fabio Panzarasa…


Tadija Miletić jedan od pet stipendista Mensa Internacional - Naši u svetu\nObjavljeno 08/07/20 u 16:00\nTadija Miletić, dramatug i reditelj i dugogodišnji saradnik Madlenianuma izbaran je kao član Mense Srbije za jednog od pet ovogodišnjih stipendista Fondacije Mensa Internacional, a u velikoj konkurenciji prijava poslatih iz 58 zemalja sveta, saopštili su iz teatra Madlenianum.\nOdluku je doneo međunarodni žiri koji su činili predsednici nacionalnih Mensa udruženja širom sveta.\nReč je o stipendiji koja se dodeljuje za ostvarene rezultate u dosadašnjem radu, kao i podrška dovršetku doktorskih studija. Tadija Miletić je na Interdisciplinarnim studijama Univerziteta umetnosti u Beogradu.\nNakon završenih studija odseka za klavir, solo pevanje i muzičku teoriju u Muzičkoj školi “Stanković”, Miletić je diplomirao dramaturgiju u klasi Siniše Kovačevića na Akademiji umetnosti u Beogradu, a nakon toga i master studije režije u klasi Nikite Milivojevića na Akademiji umetnosti u Novom Sadu. Trenutno je na doktorskim studijama pri Univerzitetu umetnosti u Beogradu.\nRadi u Operi i teatru Madlenianum od 2007. godine, a od 2019. i kao docent i rukovodilac dramskog departmana na Fakultetu savremenih umetnosti u Beogradu.\nU decembru 2011. godine, zajedno sa dvadesetak uspešnih mladih umetnika osniva organizaciju “Kulturni element”, sa kojom je do sada imao skoro stotinu kulturnih i humanitarnih aktivnosti.\nAktivno drži operska i literarna predavanja i seminare širom zemlje.\nStručno se usavršavao u Monaku u Operi Monte Karlo i u Nagoji u Japanu.\n“Svima koji misle da će da pregaze Srbiju…”, Vučić ima poruku za “one spolja”\nOva baka vesla, vozi rolere, skija, članica je Mense i živi u Srbiji


Vesti Autor:FoNet, Beta, TV Prva14. maj. 202123:27 > 09:59111 komentara\nPredsednik Srbije Aleksandar Vučić izjavio je da od Nebojše Stefanovića najviše zavisi da li će ostati ministar, o čemu će se razgovarati narednih dana, kada se vrati s puta. On kaže i da je "notorna laž" da je njegov sin pokušao da preuzme navijače Partizana nakon hapšenja kriminalne grupe Veljka Belivuka.\n„Da vodim hajku i harangu protiv nekoga iz sopstvene stranke ne pada mi na pamet“, rekao je Vučić za TV Prva.\nKaže da svako ko je umešan u kriminalne radnje treba da odgovara.\n„O Dijani Hrkalović ne mislim ništa dobro, a o Stefanoviću imam bolje mišljenje“, rekao je Vučić, odgovarajući na pitanje o pisanju medija da je Stefanović umešan u kriminalne aktivnosti.\n„Nemam takvu informaciju“, rekao je on i naglasio da u slučaju prisluškivanja „sve što znam ne bih večeras da govorim“.\n„Notorna laž da je moj sin pokušao da preuzme navijače Partizana“\nAleksandar Vučić kaže da je „notorna laž“ da je njegov sin Danilo pokušao da preuzme navijače Partizana nakon hapšenja kriminalne grupe Veljka Belivuka.\nVučić je izjavio da je tu informaciju objavio „lični portal Dragana Đilasa“ i da „nikoga od tih ljudi njegov sin nije video niti se sastao“, kao i da je to „bila direktna pretnja ubistvom njegovom sinu“.\n„Lični portal Dragana Đilasa je pustio te laži“, rekao je Vučić i dodao da je njegov sin bio na meti „kriminalaca“ da bi njega, kao predsednika ucenjivali.\nVučić je rekao da su se „dvojica kriminalaca iz Valjeva približila Danilu“, da su mu podvodili devojke, naterali ga da pije, da mu posle toga ponude drogu i da ga slikaju da bi njega ucenjivali.\n„Moj odgovor na sve to je samo jedan, neću da plaćam reket i neću da se dodvoravam nikom. Nisam želeo da plaćam reket belosvetskim uštvama, kriminalcima i ubicama. Sve ću, bando jedna kriminalna, da vas pohapsim, Srbija će da bude sigurna zemlja i ići će napred“, rekao je Vučić.\nAleksandar VučićDijana HrkalovićNebojša StefanovićSrpska napredna strankaVeljko Belivuk


Blinken posebno kritikovao Dodika i Čovića\n06.06.2022 / 18:05 Politika - Državni sekretar\nDržavni sekretar Sjedinjenih Američkih Država Antony Blinken obratio se javnosti posebnim saopćenjme, povodom sankcioniranja Marinka Čavaru i Alena Šeranića.\nU objavi on ističe da su "obojica opstruirali ili prijetili provedbi Dejtonskog mirovnog sporazuma i potkopavali demokratske procese ili institucije Bosne i Hercegovine".\n"Oni nastavljaju slijediti etno-nacionalističke interese nauštrb mira, stabilnosti i prosperiteta svoje zemlje. Ove destabilizirajuće aktivnosti potkopavaju izabranu budućnost BiH u okviru euroatlantske zajednice i sprečavaju zemlju i njene građane da ostvare svoj puni potencijal", naveo je Blinken.\nKonstatirao je da se BiH "suočava sa najozbiljnijom krizom od 1995. godine", destrukcijama i blokadana etnonacionalističkih političkih partija "koje podržavaju mreže pokrovitelja".\nBlinken se posebno osvrće na ono što personificiraju Milorad Dodik i Dragan Čović:\n"Vladajuća koalicija u entitetu Republika Srpska (Rs) kreće u uspostavljanje paralelnih struktura koje potkopavaju autoritet institucija na državnom nivou, a lideri Hrvatske demokratske zajednice Bosne i Hercegovine onemogućavaju demokratske procese u zemlji", upozorava državni sekretar SAD.\nMinistarstvo trezora SAD danas je na svoju "crnu listu" stavilo predsjednika entiteta F BiH Marinka Čavaru i ministra zdravlja entiteta Rs Alena Šeranića.\n"Sjedinjene Američke Države nastavit će koristiti sve svoje resurse i ovlasti da promoviraju odgovornost za one koji potkopavaju Dejtonski mirovni sporazum i demokratiju na zapadnom Balkanu", poručio je Blinken na kraju saopćenja za javnost.


On je to rekao nakon obilaska Bulevara Jovana Dučića, na kome su završeni radovi na proširenju i koji će spajati Novi Sad i Veternik.\nTa saradnja je, dodao je, najbolja od kada funkcionišu dve administracije od početka višestranačkog sistema.\n- To potvrđujemo činjenicama jer nijedan projekat nije odbačen, uložili smo najviše zajedničkih sredstava, sve što smo planirali mi smo i realizovali - izjavio je Mirović.\nPrema njegovim rečima, Pokrajinska vlada i Grad Novi Sad u protekle četiri godine radili su zajedno na izgradnji nove zgrade Radio-televizije Vojvodine, Naučno-tehnološkog parka, Žeželjevog mosta, objekta Centralne kuhinje predškolske ustanove u Novom Sadu, Sentandrejskog bulevara, kao i drugih projekata iz oblasti saobraćajne infrastrukture.\nBulevar Jovana Dučića, na kome su završeni radovi na proširenju i koji će spajati Novi Sad i Veternik\n- Okrećemo se planovima za naredni period, pre svega da spremno uđemo u Nacionalni plan „Srbija 2025“ sa velikim, višestruko vrednim i značajnim projektima kao što su izgradnja Fruškogorskog koridora i novog mosta na Bulevaru Evrope. Pokrajinska vlada spremna je za taj veliki posao - rekao je predsednik Mirović.\nkako je rekao gradonačelnik Novog Sada Miloš Vučević „sa ovom investicijom vrednom 300 miliona dinara Veternik je bliži Novom Sadu"\n- Plan nam je da radimo još na saobraćajnoj infrastrukturi kako bi se stekli uslovi za još bolji život meštana tog naselja. Zajedno sa Pokrajinskom vladom i Vladom Republike Srbije gradili smo četiri bulevara na teritoriji grada, za šta smo uložili 2,2 milijarde dinara - istakao je gradonačelnik Vučević.


Prva Beat Saber ekspanzija izlazi sledeće sedmice\nPosted sreda 06 03 2019 00:35:44\nVreme je da ponovo odvrnemo zvuk do panja, jer Beat Saber dobija ekspanziju.\nNa zvaničnom Beat Saber Twitteru osvanula je informacija o dugo očekivanoj ekspanziji. Prvi DLC za popularnu muzičku VR igru izlazi 14. marta, a sa njim će igra dobiti i osveženi UI koji će preglednije prikazati dostupne modove za svaku pesmu, kao i omogućiti sortiranje po paketima (originalna muzika, dodatne pesme, DLC...).\nCena i sadržaj ekspanzije još nisu otkriveni, ali kruže glasine da će DLC doneti 10 pesama po ceni od 10€. Pored ekspanzije, PC verzija Beat Sabera će konačno dobiti sadržaj koji je već neko vreme dostupan za PS4 - ekskluzivne pesme i kampanju. Ovo je tek prvo od nekoliko planiranih ''premium proširenja'', ali igrače i pored toga očekuju povremene besplatne pesme i dodaci u narednim mesecima.\nZašto ne možemo da dočekamo ekspanziju i zašto obožavamo ovu igru pročitajte u našoj Beat Saber recenziji.\nBojanu je baš tog dana rođendan, pa, setite ga se ;)\n8 months,1 week Comments\nBesplatni Beat Saber DLC donosi japanski rave\nĐuskamo uz Crab Rave u Beat Saber\nSada možete đuskati uz Crab Rave u Beat Saberu\nBeat Saber prodat u preko milion primeraka


Vesti online / Vesti / Srbija / Nacrt novog zakona: Policija će moći da nas snima, prati, slika...\nMoglo bi da se desi da bude dovoljno da živite, radite ili iz nekog razloga boravite u blizini predsednika države, premijerke, ministra odbrane i policije ili bilo koje druge štićene ličnosti pa da policija u skladu sa zakonom ima pravo da utvrdi sa kim živite, da li ste ikada kažnjavani, šta posedujete, ali i šta vam se nalazi u zdravstvenom kartonu.\nTo kažu u Policijskom sindikatu Srbije koji tvrdi da je došao u posed nacrta izmena i dopuna Zakona o policiji za koji navode da se piše u MUP-u. A takva provera do sada se radila samo kad neko želi da se zaposli u MUP-u ili da nosi oružje.\n- Kada se vrše bezbednosne provere, neophodna je pisana saglasnost onoga ko daje, što je logično to ima veću zaštitu po zakonu o ličnosti... Međutim, ta saglasnost za ovaj vid provere nije neophodna, građani čak neće ni znati da li će se nad njima vršiti ovaj vid provere - navodi potpredsednik PSS Vladimir Pavićević.\n- Policija će u potpunosti moći da vas snima, prati, slika, naravno ne sva policija, već policija koju budu odredili oni. Naravno, to neće moći da se koristi kao dokaz u postupku, međutim, šta će nam dokaz u postupku ako slike budu izlazile po tabloidima - navodi Pavićević.\n- On ne bi trebalo da u ovom obliku, kakav ga sad imamo, prosto ni da dođe na Vladu, a kamoli da se na Vladi usvoji i uputi Skupštini. Nemoguće je zadatke bezbednosti do te mere postavljati kao neki primarni cilj, a zapostaviti elementarne ljudske slobode i prava.\n- Kad je bio naš protest, 13 autobusa nam je vraćeno zato što su ujutru u 9 sati zvali naše kolege koje su uredno platile autobus, rezervisale autobuse, zvali su ih vlasnici firmi, rekli - molim te, prijatelju, nemoj više da mi dolaziš. Oni idu po tim firmama, prete ljudima - tvrdi predsednik PSS Veljko Mijailović.\nSRBIJA PSS: Policajcima na obuci hrana sumnjivog kvaliteta\nSRBIJA Policijskom sindikatu Srbije pristupilo 1.000 novih članova


Kako je komplet koji podseća na uniforme koncentracionih logora napravio skandal brendu Loewe | Buro 24/7\nModna kuća Loewe uputila je izvinjenje i povukla iz prodaje košulju i pantalone koji podsećaju na uniforme iz koncentracionih logora. Ovaj outfit bio je deo William De Morgan capsule kolekcije i prodavao se zajedno po ceni od 2.150 evra. Španski brend koji iz sezone u sezonu oduševljava modne insajdere i koji je u vlasništvu LVMH grupacije, izbacio je ove komade u prodaju 14. novembra, ali je tek nakon što je Diet Prada na svom Instagram profilu objavila ovaj komplet upoređen sa uniformom iz logora, počelo je da se raspravlja o tome i postalo je jasno da se opet desio neverovatan propust u modnom svetu. "Ne možemo da ne vidimo uniformu iz koncentracionih logora u ovom kompletu koji košta 1.840 dolara... proporcija pruga, stil uniforme, prepoznatljivo pozicionirana zakrpa na grudima, malo šta je ostavljeno mašti kada je rezultat ovako uznemirujuće očigledan", su bile neke od reči koje je profil Diet Prada napisao na postu posvećenom ovoj temi.\nDa bi stvari bile još komplikovanije u čitavu priču je uvučena i Kendal Jenner (njen drugi, nesrećni skandal, ako se setite debakla sa Pepsi reklamom) koja se pojavljuje u advertorijalu za decembarsko izdanje britanskog magazina Vogue u komadima iz Loewe William De Morgan capsule kolekcije. Iako su sve fotografije iz look booka sa problematičnim komadima skinute i sa Loewe sajta i sa njihovog instagrama one će i dalje biti fizički zauvek prisutne u printu. Ono što je još problematičnije, jeste da ništa nije urađeno po ovom pitanju 10 dana, jer nije kao da ljudi iz brenda Loewe nisu imali pojma šta se dešava. Mnogi su počeli da se pitaju kako je moguće da se ovako nešto pojavi u prodaji i to napisali u gomili komentara ispod crno bele Vogue fotografije koja je objavljena na Loewe Instagram profilu. Ali sve dok Diet Prada nije pokrenula debatu, nisu preduzeti konkretni koraci. Loewe se odmah izvinio i rekao da im namera nije bila da ikoga uvrede, i da im je skrenuta pažnja da komadi iz ove capsule kolekcije podsećaju na komade iz jednog od najmračnijih perioda ljudskog roda, i da im nikada nije bila namera da ikoga uznemire ili da iko pomisli da su neosetljivi prema ovim nesrećnim događajima.\nOve stvari više ne možete pronaći na njihom sajtu ili bilo gde u prodaji jer su momentalno povučeni. Nama ostaje da čekamo sledeći gaf nekog modnog brenda jer smo sasvim sigurni da ovo nije poslednji. Setite se samo dečije Zara majice koja je trebala da liči na nešto sa Divljeg Zapada a krajnji rezultat je takođe podsećao na uniforme koncentracionih logora, i vrlo brzo je okrivljena treća strana, a stvari povučene iz prodaje i odmah uništene. Da li ćemo ikada naučiti, ili generacije koje dolaze nemaju prethodno znanje istorije niti asocijacije koje su potrebne da se ovakve greške ne ponavljaju?\nKako se Ariana Grande uplela u skandale vezane za kopiranje


Stefanović: U Loznici će biti smešten pun i savremeno opremljen pešadijski bataljon - Društvo - Dnevni list Danas\nPočetna » Vesti » Društvo » Stefanović: U Loznici će biti smešten pun i savremeno opremljen pešadijski bataljon\nMinistar odbrane Nebojša Stefanović izjavio je danas, prilikom obilaska infrastrukturnih radova u kasarni „Podnarednik Momčilo Gavrić“ u Loznici, da će tu biti smešten „pun i savremeno opremljen pešadijski bataljon“.\n„Jedna od ideja, ukoliko država donese odluku o vraćanju redovnog služenja vojnog roka, je da jedan deo vojnika koji će služiti vojni rok budu smešteni ovde“, kazao je Stefanović.\nU saopštenju Ministarstva odbrane se navodi da će kasarna u Loznici biti ogledna, kao i kasarna u Pirotu u kojoj se, takođe, izvode radovi.\n„Ovde u Loznici hoćemo da pokažemo građanima da na ozbiljan način računamo na ovaj kraj što se vojske tiče. Hoćemo da u ovom kraju, gde vojska ima tradiciju, još razvijamo naše kapacitete i da ono što je nekada bilo, da ono što je nekada država imala u lozničkom i šabačkom kraju ima i sada, odnosno da naši vojni kapaciteti budu maksimalni“, rekao je Stefanović.\nPrema njegovim rečima „olakšane su i procedure prijavljivanja za dobrovoljno služenje vojnog roka“, tako da vojnici na dobrovoljnom služenju vojnog roka već u tih šest meseci mogu da konkurišu i odmah potom budu primljeni u radni odnos“.\nNebojša StefanovićVojska SrbijeBeograd


Kina i Srbija, promišljanje strateških investicija - BFPE\nKina i Srbija, promišljanje strateških investicija\nBFPE » Kina i Srbija, promišljanje strateških investicija\nZatvoreni okrugli sto\nBFPE, uz podršku CIPE – Centra za međunarodno privatno preduzetništvo (Centre for International Private Enterprise),\nsprovodi projekat koji za cilj ima mapiranje relevantnih aktera iz Kine, sa fokusom na kineske kompanije i političke aktere koji su u Srbiji prisutni u strateški važnim sektorima poput infrastrukture, energetike, telekomunikacija.\nCilj projekta je da se kroz mapiranje aktera i sektora ispita i definiše uticaj koji kineski akteri imaju na privredu Srbije u širem smislu, ali i na specifične privredne subjekte u Srbiji, poput malih i srednjih preduzeća.\nCilj okruglog stola je da se donosiocima odluka predstave zaključci i preporuke do kojih se došlo nakon održanih radionica sa predstavnicima civilnog sektora, aktivista, lokalnih zajednica, privrede, kao i nakon održanog panela u okviru Beogradskog bezbednosnog foruma.\nOkrugli sto će biti organizovan u skladu sa pravilima Chatham House-a i zaključci i poruke sa sastanka će biti komunicirani bez navođenja imena učesnika.\nNakon predstavljenih zaključaka i preporuka, učesnici će imati priliku da razgovaraju sa donosiocima odluka o tome koje korake treba preduzeti u budućnosti kako bi se osiguralo da prisustvo kineskih kompanija u Srbiji donese konkretne dobiti i srpskim kompanijama, malim i srednjim preduzećima i lokalnoj zajednici.\nZaključci i preporuke biće sumirani u posebnoj publikaciji.\nFotografija: kaband/shutterstock, preuzeto sa ekapija.com\nPrevious PostFinansiranje klastera 4 u periodu energetske krize\nNext PostKako do odgovornog društva?


Cvetko Riđošić pušten posle saslušanja - Društvo - Dnevni list Danas\nPočetna » Društvo » Cvetko Riđošić pušten posle saslušanja\nIstražni sudija Okružnog suda u Novom Sadu Ankica Kurjački saslušala je juče direktora FK Vojvodina Cvetka Riđošića koji je osumnjičen da je počinio krivično delo zloupotrebe službenog položaja. Riđošić se sumnjiči, kako je saopšteno iz suda, da je u svojstvu direktora FK Vojvodina učestvovao u razgovorima prilikom izvršenja ugovora o transferu igrača Miloša Krasića u moskovski CSK. U nekim medijima je objavljeno da je na račun FK Vojvodina stigao samo deo ugovorenog iznosa od oko 500-600 hiljada evra iz Moskve, a ostatak je navodno završio u nekoj stranoj banci.\nOdlukom vanraspravnog veća suda Riđošiću nije određen pritvor, s obzirom na to da dežurni istražni sudija i postupajući zamenik Okružnog javnog tužioca nisu bili saglasni oko određivanja pritvora.\nOkružni sud je saopštio da ostali detalji istrage neće biti saopšteni javnosti u cilju nesmetanog vođenja postupka.


Počela konferencija objedinjavanja Pravoslavnih zemalja (FOTO) | Trebinje Live\nPočela konferencija objedinjavanja Pravoslavnih zemalja (FOTO)\nPredsjednik Republike Srpske Milorad Dodik izjavio je večeras u Trebinju da je kroz istoriju bilo pokušaja da se umanji značaj srpskog doprinosa evropskim vrijednostima, ali da je došlo vrijeme za rehabilitaciju srpske uloge i doprinosa istoriji koju je nemoguće pisati bez Srba.\n"Mi u Srpskoj opredijeljeni smo za EU kao skup vrijednosti kojima nesumnjivo pripadamo i tu evropsku kuću smo ovdje davno izgradili", rekao je Dodik otvarajući večeras u Trebinju konferenciju Međunarodnog fonda jedinstva pravoslavnih naroda "Evropske integracije i problemi identiteta naroda".\nOn je istakao da je politika Srpske jasna i pokazuje da Republika želi da prihvati evropske standarde, ali da ne želi da se odrekne svog identiteta i autonomije.\nDodik je istakao da je srpski narod u Srpskoj posvećen svojoj Srpskoj pravoslavnoj crkvi.\n"Na najbolji mogući način mi i naša crkva pokazujemo kako može da sarađuje svjetovna i crkvena vlast. Pripadamo pravoslavnom svijetu i ne smijemo nikada da se odreknemo svoga doprinosa hrišćanskoj Evropi i njenim vrijednostima", poručio je Dodik.\nDodik je podsjetio da je tokom stvaranja Srpske bilo mnogo izazova, istakavši da žrtve, ma koliko bile teške, nisu bile uzaludne jer je Srpska stabilna u volji njenih ljudi ma koliko bila izložena teškim ekonomskim izazovima, kao i cijeli svijet.\nPredsjednik Srpske je istakao da Trebinje zaslužuje da bude domaćin konferencije Međunarodnog fonda jedinstva pravoslavnih naroda, jer živi pravoslavnu vjeru.\n"To je grad koji na najbolji način šalje poruku kako je Srpska pravoslavna crkva integrisana u zajednicu i kako vrijednosti i ulogu može da odigra u svojoj zajednici", rekao je Dodik.\nNačelnik opštine Trebinje Dobrosav Ćuk je u ime grada domaćina istakao da brojni hramovi i manastiri, srednjovjekovni spomenici duhovne kulture rasuti po hercegovačkim vrletima svjedoče o kontinuitetu i dugoj tradiciji pravoslavne misli i identiteta na hercegovačkim prostorima.\n"U posljednih dvadesetak godina svjedoci smo velikog duhovnog preobražaja našeg kraja i naroda na čemu smo posebno zahvalni duhovnim pastirima hercegovačkim, vladikama Atanasiju i Grigoriju, čiji je doprinos snaženju života crkve međunarodno nemjerljiv i nenadoknadiv", poručio je Ćuk.\nO temi konferencije večeras su govorili predsjednik Fonda Aleksejev Valerij Arkadijevič i vladika crnogorsko-primorski Amfilohije, a skupu su se obratili i ambasador Rusije u BiH Aleksan Bocan-Harčenko.\nOtvaranju konferencije prisustvovalo je pedesetak predstavnika iz 15 zemalja, a između ostalih, prisustvovali su vladika zahumsko-hercegovački i primorski Grigorije, ministar za ekonomske odnose i regionalnu saradnju Željka Cvijanović.\nNa konferenciji su pročitani pozdravni govori patrijarha srpskog Irineja, kao i gruzijskog i bugarskog patrijarha i predstavnika ruske državne Dume.\nKonferencija će biti nastavljena sutra. SRNA


U RS nezaposlenim majkama 12 mjeseci po 405 KM\nParlament manjeg bh. entiteta je po hitnom postupku usvojio Zakon o izmjenama Zakona o zaduživanju, dugu i garancijama RS, koji propisuje da parlament odlučuje o ukupnom godišnjem iznosu za koji Republika može izdati garanciju u toku jedne godine, a da za izdavanje pojedinačnih garancija, u okviru tog iznosa, parlament ovlašćuje Vladu.\nPo hitnom postupku usvojen je Zakon o registru zaposlenih kod korisnika budžetskih sredstava RS, čime se stvaraju uslovi za preciznije i efektivnije praćenje broja zaposlenih, a s ciljem efikasnije državne uprave i kontrole korišćenja budžetskih sredstava za lična primanja zaposlenih.\nNarodna skupština usvojila je Zakon o Pravobranilaštvu, čiji je cilj uspostavljanje organizovanog, funkcionalnog, profesionalnog, odgovornog i samostalnog Pravobranilaštva.\nPoslanici su usvojili Nacrt zakona o posebnom registru lica pravosnažno osuđenih za krivična djela seksualne zloupotrebe i iskorištavanja djece, kojim se prvi put uvode mehanizmi kojima će biti dugoročno poboljšan sistem zaštite djece od seksualnog zlostavljanja.\nNarodna skupština Republike Srpske usvojila je Odluku o dugoročnom zaduživanju za 2018. godinu u maksimalnom iznosu do 477 miliona KM, kao i Odluku o kratkoročnom zaduživanju RS emisijom trezorskih zapisa za 2018. godinu u iznosu od 86,6 miliona KM.\nPredsjednik Narodne skupštine RS Nedeljko Čubrilović zaključio je rad 25. posebne sjednice nakon što je apsolviran dnevni red.


USTAV RS: Strukovna udruženja predlažu da se DVT preimenuje u Tužilački savet, da u njegovom sastavu više ne budu predstavnici izvršne i zakonodavne vlasti, te da taj organ bira i glavne i javne tužioce. Bila bi proširena nadležnost DVT-a u odnosu na zaštitu ljudskih prava i sloboda građana, u slučajevima kada se ista krše od strane državnih organa. Predlaže se da predsednike svih sudova (osim VKS) bira VSS, kao i da VSS bude ovlašćeni predlagač zakona i nadležan da daje obavezna mišljenja na zakone koji se tiču pravosuđa\nOkrugli sto "Nadležnost Saveta (Visokog saveta sudstva i Državnog veća tužilaca)" u okviru javne debate o promenama Ustava Republike Srbije ("Sl. glasnik RS", br. 98/2006) u oblasti pravosuđa, održan je 26. septembra 2017. godine u Kragujevcu, a strukovna udruženja iznela su svoje predloge na tu temu.\nUdruženje tužilaca Srbije, Yucom i Beogradski centra za ljudska prava tokom trajanja ovog okruglog stola izneli su predlog da se Državno veće tužilaca preimenuje u Tužilački savet, u čijem sastavu bi bilo 11 članova, od kojih bi sedam bili javni tužioci, a četiri člana bi bili ugledni pravnici sa najmanje 15 godina iskustva u struci.\nKako navodi Nenad Stefanović iz Udruženja tužilaca tokom razgovora o nadležnosti Saveta (VSS i DVT) predstavnici ova tri udruženja naveli su da u sastavu DVT-a više ne bi bili predstavnici politike, odnosno izvršne i zakonodavne vlasti - ministar pravde i predstavnik Narodne skupštine.\n- Što se tiče uglednih pravnika, među njima bi bili advokat, kojeg bi delegirala Advokatska komora, kao i profesor pravnog fakulteta, dok je kao novina predloženo da među članovima DVT bude i jedan sudija i jedan predstavnik organizacija civilnog društva koje se bavi zaštitom ljudskih prava. Taj organ bi birao i glavne i javne tužioce, a ne kao do sada što je samo predlagao Narodnoj skupštini kandidate za izbor, a ona ih birala i na taj način konačno odlučivala o izboru tužilaca - navodi Stefanović.\nPrema njegovim rečima Udruženje tužilaca, Yucom i Beogradski centar za ljudska prava se zalažu da šefove tužilaca bira Tužilački savet.\n- Takvog smo stava iz razloga što smo u bliskoj prošlosti bili svedoci da su narodni poslanici odbili da glasaju za predloge DVT -a. Mi se zalažemo da se proširi nadležnost DVT u odnosu na zaštitu ljudskih prava i sloboda u slučajevima kada se ista krše građanima od strane državnih organa- naglašava Stefanović.\nNa okruglom stolu Milan Marinović, predsednik Udruženja prekršajnih sudija, između ostalog izneo je predloge da pun kapacitet u donošenju odluka VSS imaju samo članovi saveta iz reda sudija, odnosno da sudije imaju većinu u VSS.\nTakođe, Marinović je tom prilikom naveo da predsednike svih sudova (osim Vrhovnog) bira VSS (a ne Narodna skupština na predlog saveta), kao i da VSS bude ovlašćeni predlagač zakona kao i da daje obavezna mišljenja na zakone koji se tiču pravosuđa.\nSledeći okrugli sto biće održan 13. oktobra 2017. godine u Nišu, a razgovaraće se o "Izboru i sastavu Saveta".\nIzvor: Vebsajt Blic, B. Bogosav, 26.09.2017.


SES: Moraju da prorade lokalni socijalno ekonomski saveti\nTanjug 31. maja 2021. 14:28\nBEOGRAD – Socijalno ekonomski savet (SES) je dao pozitivno mišljenje na nacrt Zakona o zaštiti potrošaca, kao i na predlog odluke da se odredbe posebnog kolektivnog ugovora za delatnost putne privrede primenjuju i na poslodavce koji nisu članovi udruženja poslodavaca, rekao je predsedavajući SES-a Miloš Nenezić.\nOn je na konferenciji za novinare posle sednice Saveta naveo da je glavna tema SES-a bilo funkcinisanje lokalnih socijalno-ekonomskih saveta kojih, kako je rekao ima 23 formirana, uz dva koja funkcionišu iako nisu u punom sastavu.\n„Zaključak je da lokalni saveti u najvećem broju slučajeva ne funkcionišu kako treba. To je veliki problem i za lokalne zajednice i za državu, jer zaključke republičkog SES-a treba da implementiramo u manje sredine i na lokalne savete“, rekao je Nenezić.\nOcenio je da lokalni saveti uglavnom ne rade zato što lokalna samouprava ne insistira na njihovom formiranju i delovanju.\nNajavio je da će u narednom periodu biti sprovedena akcija buđenja lokalnih SES-ova pa će za dve nedelje biti održana\nsednica sekretara lokalnih socijalno-ekonomskih saveta.\nPrema Nenezićevim rečima ima pomaka u uključivanju socijalnih partnera u pripremu nacrta zakona i predloga podzakonskih akata, pri čemu je kao dobre primere naveo Ministarstva za rad i za prosvetu.\nČlanica Saveta i ministarka za rad, zapošljavanje, boračka i socijalna pitanja Darija Kisić Tepavčević je istakla da postoji stalna komunikacija partnera u SES-u i da oni i kada ne održavaju sednice, redovno telefonski komuniciraju o pitanjima koja su u tom trenutku važna.\n„Na sednicama stalno raspravljamo o uključivanju socijalnih partnera u pripremu nacrta zakona. Nase ministarstvo to uvek praktikuje a sada pripremamo, odnosno u fazi smo formiranja radnih grupa za dva zakona i to Zakon o radnim praksama i Zakon o štrajku“, istakla je ona.\nOcenila je da, iako nekada socijalni partneri imaju različite poglede na neke probleme, cilj im je uvek isti a to je da dođu do najoptimalnijih rešenja.\nČlan Saveta i predsednik UGS Nezavisnost Zoran Stojiljković je istakao da je danas uz datu saglasnost na Zakon o zaštiti potrošaca data i sugestija da se u Nacionalni savet koji prati realizaciju ovih prava uključe i reprezentativni sindikati i poslodavci.\nKada je reč o mehanizmima za veći uticaj na donošenje zakona naveo je da svake godine u izveštaju Evropske komsije stoji da je socijalni dijalog loš, što, kako je rekao, ukazuje da nešto mora da se menja.\nPredstavnik Saveza samostalnih sindikata Srbije u SES-u Zoran Savić je istakao dva pitanja dobijena od lokalnih saveta.\nPrvo je da li zaposleni u javnom sektoru koji imaju minimalnu zaradu imaju pravo na topli obrok i regres a drugi je zahtev za izmenu uredbe o koeficijentima za obračun i isplatu plata.\nKada je reč o toplom obroku i regresu za zaposlene u javnom\nsektoru, rekao je da se ovde primenjuje Zakon o platama zaposlenih u javnim službama i državnim organima čija jedna odredba kaže da koeficijent sadrži naknadu za regres i topli obrok.\n“ Međutim, evidentno je da minimalna zarada ne sadrži naknadu za regres i topli obrok i zato ima dosta sudskih procesa. Jedan je zakon koji se primenjuje na sve javne službe, jedno je pitanje a dva potpuno dijametralna stava apelacionog i vrhovnog kasacionog suda o ovome a ko je u pravu reći će Ustavni sud čiju odluku očekujemo“, rekao je Savić.\nŠto se tiče zahteva za izmenu uredbe o koeficijentima za obračun i isplatu plata, naveo je da ona datira još iz 2001. godine i da je i tada doneta kao privremena a važi skoro 20 godina.\nUredbu bi prema njegovim rečima trebalo izmeniti kako bi zaposleni imali odgovarajuće koeficijente shodno delatnosti koju obavljaju.


SAOPŠTENJE : Održana promocija knjige "Poslovati s Crnom Gorom"\nDatum objave: 09.10.2018 12:39 | Autor: MVP\nDanas je u organizaciji Konzulata Crne Gore na čelu sa počasnim konzulom u Milanu održana promocija knjige “Poslovati s Crnom Gorom” autorke Dolly Predovic, počasne konzulke Crne Gore u Italiji.\nPočasni gost događaja bio je Predsjednik Crne Gore Milo Đukanović, koji je ujedno i autor predgovora promovisane knjige. On je ponovio da Crna Gora nema spoljnopolitičkih dilema i da snažno ostaje na evropskom kursu, politički stabilna i dobar domaćin za prisutne i nove investitore.\nKonzulka Predovic je kazala da je knjiga proizvod nastojanja da se osmisli “svojevrsni vodič u kome su sakupljeni podaci i informacije neophodne svima koji žele da investiraju u Crnu Goru, kao i priče preduzetnika i političara, sadržane u intervjuima, koje pružaju priliku da se iz prve ruke dobije informacija o iskustvima ljudi koji su poslovali sa Crnom Gorom ili o onima koji kreiraju političke sisteme kako bi privreda bila još dinamičnija”.\nU ime Ministarstva vanjskih poslova Crne Gore događaju je prisustvovao Veljko Milonjić, Generalni direktor za ekonomsku i kulturnu diplomatiju, koji je na marginama skupa imao više odvojenih susreta sa zainteresovanim prisutnim italijanskim privrednicima.\nDogađaju je prisustvovalo preko 250 najznačajnih predstavnika italijanske privrede i javnog života, a održana je i poslovna konferencija, panel diskusija, kao i prezentacija tri najveća investiciona projekta u Crnoj Gori u oblasti turizma: Porto Novi, Porto Montenegro i Luštica Bay.


Anonymousi objavili rat Islamskoj državi Visokoin.com\nHakerska grupa Anonymous objavila je ”cyber rat” ekstremističkoj grupi Islamska država, u intervjuu koji je danas emitovala televizija France 24.\nPrvi razlog za otpočinjanje operacije protiv Islamske države je, kako je maskirani predstavnik hakerske organizacije objasnio putem video linka, da se javnosti predoči koliko je urgentna situacija u Iraku, kao i da ta ekstremistička grupa ne predstavlja islam.\n“Islamska država veći dio aktivnosti sprovodi putem društvenih mreža. Zato smo odlučili da ih ne napadnemo direktno, već da napadnemo njihovu ideologiju, i to objektivnim i logičnim argumentima”, objasnio je, dodavši da je cilj Anonymousa da javnosti predoče da su to obični “kriminalci i lažljivci” koji iskrivljuju svoju vjeru.\n“Naveli smo islamska pravila ponašanja, koja ne podrazumijevaju napade na ratne zarobljenike niti napade na ministarstva, i podsjetili da svako ko ta pravila ne poštuje treba da bude isključen iz zajednice”, rekao je predstavnik hakerske grupe i istakao da ta objašnjenja radikalno mjenjaju uticaj Islamske države na društvenim mrežama.\nOn je, također, rekao da grupa Anonymous smatra da su Sjedinjene Američke Države “direktno i indirektno doprinijele ovoj krizi”.\n“Planiramo da napadnemo nekoliko zemalja za koje se zna da finansijski podržavaju Islamsku državu, uključujući Tursku i Saudijsku Arabiju”, kazao je član Anonyumousa i podsjetio da je hakerska grupa već upozorila te zemlje da će, ako nastave sa podrškom, morati da uništi njihovu virtuelnu infrastukturu.\n“I da, imamo ljude koji to mogu da urade”, poručio je.\nIslamska država je nedavno objavila nekoliko video snimaka na Internetu u kojima promoviše radikalni islam i prikazuje pogubljenje talaca, uključujući dvojicu američkih novinara.


Vezista Milana na meti Reala\nVezni igrač Milana, Frank Kesi, igra u velikoj formi i mogao bi na leto da promeni sredinu. Mediji na Apeninima prenose da su njegove odlične partije privukle pažnju brojnih klubova i da će Milan imati težak posao da ga zadrži. Direktori Paolo… »\nMozzart sport 04.03.2021\nDirektori Rosonera imaju pune ruke posla uoči letnje transfer pijace. Teško će Milan do Skudeta posle novog saplitanja u Seriji A, zato će sav fokus do kraja sezone biti na očuvanju pozicije među četiri najbolja tima u prvenstvu kako bi se posle… »\nSastali se Srbi, Italijani i svi drugi! Svako ima svoj fazon, šta maske članova "fudbalskog krema" govore o njima Šta čeka…\nZanimljiva situacija zabeležena je po završetku revanš meča šesnaestine finala Lige Evrope između Milana i Crvene zvezde. sa sedmostrukim prvakom Evrope, a onda su se čelnici dva kluba, kao i predstavnici najviših organa UEFA, okupili radi… »\nPanika u Milanu: Dan pred meč sa Zvezdom traži se milion evra\nSrbija danas 24.02.2021\n“Rosoneri” na važnom zadatku. Čelnici Milana Paolo Maldini i Frederik Masara u sredu će se sastati sa menadžerom Hakana Čalhanoglua, baš u prdvečerje duela sa Crvenom zvezdom u Ligi Evrope. Turskom plejmejkeru ističe ugovor u junu 2021. godine… »\nOn hoće 5, klub daje 4 miliona: Hoće li najbolji igrač Milana potpisati ugovor pred meč sa Zvezdom?\nNajave iz Italije kažu da će Turčin staviti novi paraf. Turski vezista Hakan Čalhanoglu, možda i najbolji igrač Milana ove sezone, trebalo bi da potpiše novi ugovor sa Rosonerima dan uoči revanš meča protiv Crvene zvezde! Čalhanoglu je ušao u… »\nTeo Ernandez: Za mene i Hakimija je najbolje to što smo napustili Madrid\nMozzart sport 20.02.2021\n"Ako ste tamo i ne igrate, onda niste srećni", kaže odlični Francz. Nismo sigurni da li je Paolo Maldini onog dana kada je ubeđivao Tea Ernandeza na Ibici verovao da će u svoje redove dovesti igrača koji će vrlo brzo postati jedan od najboljih… »\nFudbaleri Milana stigli su u Beograd na utakmicu protiv Crvene zvezde u Ligi Evrope, a na aerodromu su ih dočekali novinari i grupa navijača. Ekspedicija slavnog italijanskog kluba "kasnila" je oko 20 minuta, a odmah sa aerodroma Nikola Tesla otišlI su… »\nFudbaleri Milana doputovali su u Beograd, na megdan Crvenoj zvezdi u šesnaestini finala Lige Evrope. Ekipa iz grada mode stigla je u Beograd u najjačem sastavu, a među prvima iz aerodromske zgradre pojavili su se Zlatan Ibrahimović i Mario… »\nBEOGRAD: Fudbaleri Milana stigli su večeras u Beograd na utakmicu protiv Crvene zvezde u Ligi Evrope, a na aerodromu su ih dočekali novinari i grupa navijača. Ekspedicija slavnog italijanskog kluba "kasnila" je oko 20 minuta, a odmah sa aerodroma… »\nMilan stigao u Beograd, aplauzi Ibrahimoviću i Maldiniju (foto)\nSportski žurnal 17.02.2021\nFudbaleri Milana stigli su večeras u Beograd na utakmicu protiv Crvene zvezde u Ligi Evrope, a na aerodromu su ih dočekali novinari i grupa navijača. Ekspedicija slavnog italijanskog kluba „kasnila” je oko 20 minuta, a odmah sa aerodroma Nikola… »\nBlic sport pre 3 satajoš 14 povezanih


Datum: 1. april 2015. godine\nMesto održavanja: Srpska asocijacija menadžera (SAM)\nU okviru prezentacije podeljene na nekoliko oblasti, prisutni su imali priliku da saznaju sve u vezi sa promenama koje donosi ovaj zakon od advokata Gorana Cvetkovića, Mine Skoko i Jelene Jovičić, partnera u advokatskoj kancelariji.\nKako izgleda ’jedinstveni šalter’, na koji način će urbanistički planovi podsticati, a ne opstruirati izgradnju, odgovornost državnih organa i javnih preduzeća za postupanje u propisanim rokovima i jednostavniji postupak za izgradnju objekata kada je investitor javni sektor – samo su neke od obrađenih tema.\nBilo je reči i o primeni ograničavanja visine naknade za uređivanje građevinskog zemljišta, upisu prava na novoizgrađene objekte po službenoj dužnosti, olakšicama koje donosi objedinjena procedura, a posebno šta se sve odnosi na pojam građevinskog zemljišta, kao i koje su sve promene i izmene zakona u vezi izgradnje objekata.\nCilj izmena zakona je ukidanje velikog broja procedura i taksa za dobijanje građevinske dozvole, zatim unapređenje privrednog ambijenta kako bi se privukao što veći broj investitora, povećanje učešća građevinarstva u bruto domaćem proizvodu (BDP) sa sadašnjih 4% na 7% u 2017, povećanje ukupnog privrednog rasta i ubrzavanje mnogih investicija i reformi.\nZahvaljujemo se Srpskoj asocijaciji menadžera na odličnoj organizaciji Radnog doručka.\nPrevZakon o izmeni Zakona o overavanju potpisa, rukopisa i prepisa\nZakon o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta „Beograd na vodi”Next


TotalCar.rs » Uvod u svet nove generacije “serije 5”\nBMW na Salonu u Parizu NEĆE predstaviti novu generaciju “serije 5” (oznaka G30), ali tizer fotografijama i kratkim klipovima nastavlja da nas uvodi u svet nove generacije koja bi trebalo,da predstavlja noćnu moru za “mercedes E klase” i sada već ozbiljno vremešni “audi A6”.\nPoslednji video otkriva nam dobar deo enterijera nove “petice”, a saznali smo i podatak da ce limuzina biti opremljena sistemom autonomne vožnje, sličnim onom koji koriste Teslini modeli. Naime, sistem dozvoljava vozaču da skloni ruke sa upravljača i noge sa pedala, a koristi aktivni tempomat, automatsko upravljanje i start-stop sistem. Za sada nije poznato pri kojim će brzinama sistem funkcionisati, ali se pretpostavlja da će to biti oko 210 kilometara na sat, kao kod aktuelne “serije 7”. Takodje, “serija 5” je opremljena i savremenim sistemom za upozorenje pri nailasku na raskrsnice, a vrlo je realno da dobije i sistem daljinskog parkiranja, ponovo sa “serije 7”.\nNova generacija “petice” koristi modernu CLAR platformu i u proseku će biti 100 kilograma lakša od aktuelnog modela (sportski “M5” i do 180 kilograma).\nAutomobil će premijeru imati početkom godine na Salonu u Detroitu, mada postoji velika mogućnost da BMW “seriju 5” predstavi već 14. oktobra. Prodaja svakako startuje u februaru, prvo limuzinske verzije, dok se karavan očekuje za 12 meseci na Salonu automobila u Frankfurtu.


Samsung Galaxy S10 5G: Datum lansiranja i približna cijena otkrivena - WebSetNet\nSamsung Galaxy S10 5G: Datum lansiranja i približna cijena otkrivena\nKada je Samsung predstavio svoju novu porodicu Galaxy S10 pametni telefoni u februaru, kompanija je objavila cene i vremenske okvire lansiranja za sve modele osim jedne, Galaxy S10 5G. Na osnovu dva izvještaja koji navode industrijske izvore i Samsung, proizvođač će objaviti svoj prvi 5G uređaj u Južnoj Koreji početkom aprila.\nKorejska verzija Galaxy S10 5G pokreće Samsung Exynos 9820 zajedno sa Exynos 5100 5G modemom, što u suštini znači da će Samsung biti prvi na tržištu sa 5G telefonom i silicijumom. 6.7-inch Galaxy S10 5G će biti dostupan u Južnoj Koreji počevši od aprila 5. Tri južnokorejska prevoznika - KT, SK Telecom i LG Uplus - će početi nuditi svoje usluge 5G počevši od tog datuma. Prema izvještaju, Galaxy S10 5G je ranije ove sedmice prošao test provjere signala od strane Nacionalne agencije za radio-istraživanje, što pametnom telefonu daje zeleno svjetlo za ulazak na tržište.\nCijena Galaxy S10 5G koja je postavljena da bude opremljena sa 8 GB RAM-a i 256 GB NAND flash memorije nije potpuno jasna. Pozivajući se na izvore iz industrije, državna novinska agencija Yonhap izvijestila je u četvrtak da se očekuje da će smart telefon koštati oko 1.5 milijuna. Obično cene u Južnoj Koreji imaju porez na promet kada su navedene, kao i veći deo sveta, tako da bi ekvivalentna cena pre oporezivanja u SAD bila ~ $ 1,199.\nSmartphone Galaxy S10 5G će biti dostupan direktno od Samsunga kao i od korejskih telekom kompanija koje podržava. Samsung navodno nema planove za pokretanje programa za prethodnu narudžbu za Galaxy S10 5G, ali za one koji registruju svoje uređaje od aprila 5 do aprila 11, on će obezbediti besplatan par bežičnih Galaxy Air Buds, bežični punjač ili 50% popusta na zamjenu zaslona (vrijedi godinu dana).\nVerizon planira lansirati svoje 5G usluge u aprilu 11. Nejasno je da li će početi prodaja Galaxy S10 5G na taj datum, ili će smart telefon pogoditi američko tržište malo kasnije nakon Mi-Fi usluga. Očekuje se da će američke varijante Galaxy S10 5G biti isporučene sa Snapdragon 855 + X50 kombinacijom modemske opreme.\nizvori: Yonhap News, Korea Herald, Nikkei\nRAMsamsung galaksijasamsung galaxy s10 5gspecifikacije za Samsung Galaxy S10 5gpametni telefon


Kome prijete Rama i Thaci\nNaivnih izjava Edija Rame i Hashima Thacija ne treba niko da se plaši, piše autor (EPA)\nNije prvi put da se izjave vlasti u Tirani i Prištini tumače proizvoljno i nailaze na oštre reakcije zvaničnika Beograda, ali se stiče utisak da je to više za unutrašnju upotrebu, a ne što one stvarno predstavljaju pretnju za mir u regionu ili teritorijalne pretenzije, pre svega prema Srbiji. Ali je nerazumljivo da reakcije dolaze i od strane EU-a i NATO-a, iako ozbiljne pretnje regionu dolaze od nekih drugih država i to liči na onu izreku – “Kad lopov kaže, ‘držite lopova!'”\nRama je ovih dana izjavio za briselski Politiko da, ako perspektiva za članstvo zapadnog Balkana u EU nastavi da bledi, ne može da se isključi ujedinjenje njegove zemlje i Kosova. On je dodao da “neki albanski nacionalisti žele da vide Albaniju ujedinjenu sa Kosovom” i naglasio da to nije njegova žeja, ali da je moguća opcija u slučaju zatvorenih vrata EU-a.\nPremijer Albanije, čija zemlja prolazi kroz političku krizu, gde opozicija protestuje skoro dva meseca i zahteva ostavku vlade i formiranje tehničke vlade koja će pripremati slobodne i fer parlamentarne izbore u junu ove godine, rekao je da je jedini način da se održe mir i saradnja na Balkanu da evropska perspektiva ostane jasna, i da emocije prema Uniji ostanu pozitivne. “Niko ne želi da traži male saveze, svi žele u veliku uniju. Ali ako nema nade, nema perspektive, nema mesta, onda, naravno, mali savezi mogu da se dogode”, objasnio je Rama i upozorio da bi odustajanje od daljeg širenja EU vodio ka destabilizaciji čitave Evrope.\nKako EU želi da integriše Kosovo kada njene građane držu u pravom karantinu i tretira ih kao građane drugog ili trećeg reda?\nRaminoj izjavi pridružio se i predsednik Kosova Hašim Tači, koji je rekao da ukoliko EU zatvori vrata Kosovu, “svi Albanci regiona živeće u jednoj jedinstvenoj državi kako bi se nastavilo dalje sa integracijom u evropsku porodicu”.\nPrema tome, blokada Evropske unije prema Kosovu i prema ostalim zemljama Zapadnog Balkana podstiče na ideje koje su i u suprotnosti sa našom aktuelnom posvećenošću evrointegracijama, ističe Tači. On je dodao da “ako EU nastavi sa ovim zastojem i nejasnim pristupom onda će, naravno, svaka zemlja da donese odluku o svojoj budućnosti koja vodi i prema nacionalnoj perspektivi, ali mi želimo da gradimo multietničke države”.\nTači sa pravom konstatuje da su građani Kosova frustrirani sa EU zbog blokade, kazne i nepravde koja se čini nad njima u procesu liberalizacije viza. Dok je Kosovo ispunilo sve potrebne kriterijume, nepravedno je postavljen uslov o ratifikaciji demarkacije sa Crnom Gorom.\nMustafa protiv Rame i Thacija\nMeđutim, premijer Kosova, Isa Mustafa, Raminu izjavu ocenio je kao populističku. U intervjuu za kosovsku televiziju KTV, on je kratko rekao da “mi nemamo orijentaciju za neka druga ujedinjenja osim sa EU. Iako nas ne prime kroz vrata, me ćemo ući kroz prozor”, izjavio je Mustafa.\nČinjenica je da je Kosovo jedina država na Balkanu čiji su građanu u potpunoj izolaciji bez prava kretanja po evropskim zemljama, zbog čega najveću cenu plaćaju mladi, koji nemaju nikakvu predstavu o evropskim vrednostima, ali i biznismeni, koji zbog komplikovane procedure dobijanja viza ne mogu da putuju u evropske zemlje i da prošire svoju saradnju.\nKako EU želi da integriše Kosovo kada njene građane držu u pravom karantinu i tretira ih kao građane drugog ili trećeg reda, a u međuvremenu vizna liberalizacija je odobrena i Ukrajini i Gruziji. Zašto toliki strah od građana Kosova, koji čine najmlađu populaciju Evrope, a koji sa ovakvom izolacijom, siromaštvom i neperspektivom postaju plen ekstremnih i kriminalnih grupa i guraju se u krilo muslimanskog ekstremizma.\nOštre reakcije Beograda\nKako se i očekivalo, prve reakcije su došle iz Beograda, gde su se oštrim rečnikom oglasili “dežurni glasnogovornici” srpske vlade, ocenivši ove izjave veoma opasne za mir i stabilnost regiona.\nDirektor “Kancelarije za Kosovo i Metohiju”, Marko Đurić smatra da niko ne bi trebalo da se igra pokušavajući da oživi fašističku ideju velike Albanije, a albanskom premijeru poručuje: “Dalje ruke od Srbije”.\nOn je kazao: “Želim da obavestim Edija Ramu i Hašima Tačija da je Enver Hodža mrtav i da je zajedno sa njim zauvek sahranjena ideja velike Albanije koja pripada delu mračne fašističke prošlosti tog dela našeg Balkanskog poluostrva”.\nRama je u ovom slučaju i pitanje i odgovor uputio čelnicima EU.\nĐurić smatra da treba da razgovaramo o tome kako da se ljudi bolje povežu i imaju bolji život, a ne da se “poput piromana, predstavnici Tirane i separatista u Prištini igraju sa sudbinama čitavog regiona” te poručio iz njemu poznatih razloga “dalje ruke od Srbije”, kao da je Rama pokazivao teritorijalne pretenzije prema Srbiji.\nU sličnom tonu reagovao je i ministar rada u Vladi Srbije, Aleksandar Vulin, koji je upozorio “da se ujedinjenje Albanije i Kosova i Metohije ne može ostvariti mirnim putem i da do toga ne može doći bez velike nesreće.”\nPrvi potpredsednik Vlade Srbije i ministar inostranih poslova, Ivica Dačić u pisanoj izjavi upitao je međunarodnu zajednicu, “šta bi bilo da je premijer Vučić rekao da je moguće ujedinjenje Srbije i Republike Srpske ako ne uđemo u EU?” I dodao da je, siguran “da bi se svi oglasili i optužili Srbiju da ugrožava mir.” Takođe, on je pitao EU, SAD, Veliku Britaniju i ostale, dokle će da ćute kada neko ugrožava Srbiju, ili je ćutanje znak odobravanja?\nOštre reakcije svojih saradnika pokušao je da amortizuje premijer, Aleksandar Vučić, koji je rekao da ujedinjenje Albanije i Kosova ostaje samo u domenu želja, ali je zamolio njihove protagoniste da ne izlaze u javnost sa tako nečim, jer to ne doprinosi dobrim odnosima u regionu, a EU – da da jasne stavove o onome što se dešava u regionu.\nOn je izjave o ujedinjenju Kosova i Albanije okarakterisao kao pretnje, jer, kako je rekao, ne može se ostvariti ujedinjenje svih Albanaca ako se ne uđe u sukob i to sa nekoliko država u regionu.\n„Da sam ja izjavio nešto o ujedinjenju svih Srba u regionu, okačili bi me u Briselu umesto zastava koje tamo stoje”, rekao je Vučić.\nA jedan novinar iz Beograda čudi se oštrim rekacijama Beograda jer, kaže on, Rama je u ovom slučaju i pitanje i odgovor uputio čelnicima EU, koji već dugo nemaju pravi odgovor, a verovatno ga i nemaju kada je reč o zemljama Balkana. Zato Ramu treba bolje čitati. Zar to nije i politika zvanične Srbije?\nEvropska unija je ocenila je da “političko uplitanje narušava učvršćivanje dobrosusedskih odnosa u regionu” i time reagovala na izjavu albanskog premijera Edija Rame. Maja Kocijančič, portparolka visoke predstavnice EU Federike Mogerini, naglasila je da “region Zapadnog Balkana ima jasnu evropsku perspektivu, kao što je to nedavno potvrdio Evropski savet”, šefovi država ili vlada Unije.\n“Radimo sa svim partnerima u regionu da se ostvari taj cilj, utemeljen na načelima pomirenja i regionalne saradnje”, podvukla je Maja Kocijančič.\nPrethodno je, povodom izjave albanskog premijera, jedan zvaničniku sedištu NATO-a u Briselu, koga citiraju mediji, izrazio “zabrinutost zbog najnovijeg pogoršanja bezbednosnih prilika” na Zapadnom Balkanu i naglasio da “snažno ohrabruje vođe u regionu da budu na visini svojih odgovornosti i nastave putem dijaloga i pomirenja”.\nKampanja za stolicu\nRamine i Tačijeve izjave ni u Tirani ni u Prištini nisu naišle na neke reakcije, a mediji prenose oštre reakcije Beograda.\nMero Baze, poznati politički analitičar iz Tirane, kaže da izjava Edija Rame nije pokušaj ucene EU-a već nastojanje da predvidi posljedice od gubljenja autoriteta EU-a na Balkanu i prazninu što ona stvara.\nThaci od početka godine, raznim inicijativama i odlukama, pokušava da se nametne kao ‘gospodar mira i rata’.\nNema nijedne realne nacionalističke ambicije u izjavama Edija Rame, niti političkih ambicija da tema ujedinjenja Albanije i Kosova bude njegov cilj, jer on čak strahuje više od samih Srba od ujedinjenja. On ne voli to, on se plaši ukoliko se to dogodi zbog napuštanja Albanaca od strane EU.\nA Imer Muškolaj, komentator iz Prištine, kaže da izjavu Rame treba posmatrati kao neku vrstu pritiska na EU da bi ona fokusirala pažnju na region Balkana, koji i dalje ostaje uzburkan. Naravno da tu ima i populizma, ali više od toga je poziv EU da se više bavi državama regiona ukoliko želi da se ne izazivaju novi problemi.\nŠto se tiče izjave Tačija, Muškolaj kaže da on nije toliko hrabar kao Rama, tako da to treba posmatrati kao “solidarisanje sa velikim bratom”.\nJavnost na Kosovu ocenjuje da su najnovije izjave Hašima Tačija nakon Edija Rame o “nacionalnom ujedinjenju”, u sledu izjava kao što su one o učlanjenju Kosova u UNESKO, u Interpol, viznoj liberalizaciji, demarkaciji granice sa Crnom Gorom, zidu na Ibru u Severnoj Mitrovici, Fondu Vlade Kosova za Preševsku dolinu ili formiranju Vojske Kosova, a koja nisu ostvarena.\nAnalitičari kažu da Tači, i nakon kraha sa osnivanjem vojske Kosova, nastavlja da obavlja funkciju predsednika, iako je pre mesec dana odlučno izjavio da će dati ostavku ukoliko ne prođe njegov predlog za formiranje vojske!\nOn od početka ove godine, raznim inicijativama i odlukama, pokušava da se nametne kao “gospodar mira i rata” i osoba koja može da reši sve probleme koje sam stvara. Sada nastavlja da “preživi” sa novim izjavama kao ovom o ujedinjenju Kosova i Albanije, ili onom koju je lansirao ovih dana da će “tužuti Srbiju za genocid”, refren koji spominje već 18 godina.\nKratko rečeno, sve ove izjave i incijative su kampanja gospodina Tačija, ne za Kosovo, već za stolicu i svoju stranku na pragu prevremenih parlamentarnih izbora na Kosovu i početka rada Specijalnog suda o ratnim zločinima OVK pre, tokom i posle rata na Kosovu 1999, ocenjuje se na Kosovu.\nOvih naivnih izjava Rame i Tačija, u ucenjivačkom stilu upućenom EU – “ili Albanija u EU ili ujedninjenje Albanije i Kosova”- ne treba niko da se plaši ni u EU, SAD-u ni u NATO-u, jer nisu ozbiljne već su blef, niti sadrže nekakvu pretnju za EU, već je to više naivno političko i provokativno simuliranje, koje je Rami i Tačiju potrebno za unutrašnju potrebu, jer se obe zemlje nalaze u velikoj političkoj krizi.\nJednostavno, njihove izjave izgledaju kao kad dužnici uslovljavaju kreditora.\nDačić: Albanski političari glavna prijetnja miru na Balkanu\n‘Albanci bi trebalo da dobro odmeravaju svoje reči, jer nema na međunarodnoj sceni više njihovih zaštitnika’, rekao je Dačić.\nVučić: Ujedinjenje Albanije i Kosova u domenu želja\n‘Da sam ja izjavio nešto o ujedinjenju svih Srba u regionu, okačili bi me u Briselu umesto zastava’, kaže premijer Srbije.\nThaci: Ako EU zatvori vrata, svi Albanci u jednoj državi\n‘Svi Albanci regije živjet će u jednoj jedinstvenoj državi ako Evropska unija zatvori vrata Kosovu’, kaže predsjednik Kosova.


RS: Tržište vapi za agentima osiguranja\nBudući srednjoškolci u Srpskoj od iduće školske godine imaće priliku da se školuju za novo zvanje, ukoliko inicijativa za uvođenje smjera službenik za osiguranje u ekonomskim školama dobije podršku resornog ministarstva.Tržište vapi za agentima osiguranja.\nInicijativu za uvođenje ovog četvorogodišnjeg smjera, kao novog zanimanja u srednjem obrazovanju u RS prije desetak dana pokrenula je prijedorska Ugostiteljsko-ekonomska škola zbog, kako kažu, sve izraženijih potreba tržišta rada i interesa đaka.\nDirektor ove škole Valentina Sovilj ističe da su prijedlog uputili Ministarstvu prosvjete i kulture RS, te da očekuju pozitivno mišljenje.\n–Inicijativu smo pokrenuli na osnovu podatka da je u BiH tokom 2015. godine na berzi rada službenik osiguranja ili agent osiguranja, bilo jedno od najtraženijih zanimanja. Takođe smo osjetili da nam je struka trgovina, pravo i ekonomija osiromašila u vezi sa pitanjem ponude zanimanja – navela je Soviljeva. Istakla je da imaju potreban nastavni kadar i da ne bi morali angažovati nove profesore.\nPrema njenim riječima, druge srodne škole u Srpskoj slažu se da je potrebno obogatiti ponudu ovim zanimanjem, kao što je urađeno u Srbiji.\n–Ako dobijemo saglasnost ministarstva, pristupićemo izradi prijedloga nastavnog plana i programa, a od sljedeće školske godine bi smjer trebao biti uveden – rekla je ona.\nDirektor Pedagoškog zavoda RS Predrag Damjanović kaže da im je resorno ministarstvo proslijedilo inicijativu i da će oni do kraja sedmice dati mišljenje o ovoj temi.\n–Vjerujemo da će naše mišljenje biti pozitivno. Lično smatram da postoji opravdanost – rekao je Damjanović i naveo da je najvažnije da škole imaju dovoljno nastavnog kadra koji bi izvodio nastavu. Damjanović je objasnio da će i druge škole u RS imati priliku da uvedu ovo zanimanje.\n–Svaka škola na nivou lokalne zajednice treba da ocijeni potrebe privrednika i interes đaka i samostalno donese odluku da li će školovati ovaj kadar – rekao je on.\nDirektor Ekonomske škole u Bijeljini Duško Đurić pozdravlja ovu inicijativu i navodi da je u Semberiji posljednjih godina došlo do ekspanzije u sektoru osiguranja, te da postoji realna potreba za školovanje ovog kadra.\n–To je vrlo dobra ideja i siguran sam da među đacima u Bijeljini postoji interesovanje za to zanimanje. Ukoliko resorno ministarstvo da saglasnost u narednom periodu ćemo sprovesti anketiranje privrednika i lokalne zajednice i donijeti odluku o uvođenju novog smjera – rekao je Đurić.\nPredsjednik aktiva direktora srednjih škola Doboj Vasiljević Spasoje ističe da je za uvođenje svakog novog zanimanja najvažniji glas poslodavaca.\n–Kolege su naišle na visok nivo empatije kod poslodavaca kad je u pitanju novo zanimanje. Čeka se odluka ministarstva, pa ćemo vidjeti šta dalje – rekao je Vasiljević.\nPredsjednik Udruženja osiguravajućih društava RS Milomir Durmić pozdravio je inicijativu prijedorske škole.\n–Osiguravajuća društva su do sada za taj posao morala obučavati radnike raznih profila srednjoškolske struke. Da je tržištu rada to zanimanje potrebno govori činjenica da Agencija za osiguranje dva puta godišnje vrši sertifikaciju i obuku ljudi koji žele da rade u osiguravajućim društvima – kaže Durmić.\nU Zavodu za zapošljavanje RS ističu da na evidenciji nemaju kadra koje škole žele školovati od iduće školske godine.\n–Pregledom prijavljenih lica u trećem i četvrtom stepenu srednje stručne škole ustanovili smo da nemamo evidentiranih lica sa zanimanjem službenik za osiguranje – istakli su u Zavodu za zapošljavanje RS.


Desetine povređenih na protestu u Štrpcu\nDesetine ljudi povređeno je, uključujući i decu, nakon intervencije Kosovske policije na protestu u selu Donja Bitinja kod Štrpca, javlja Koha. Građani koji su povređeni na skupu su lokalni Albanci koji se protive izgradnje hidroelektrane.\nIz Centra za porodičnu medicinu u Brodu potvrđeno je da je dvadeset ljudi zatražilo pomoć nakon intervencije Kosovske policije i da su nakon toga prebačeni u bolnicu u Štrpce.\nDemonstranti koji se protive izgradnji hidroelektrane, stanovnici ovog područja nastavili su danas sa protestima jer se očekivao nastavak radova, a na licu mesta bili su i specijalci Kosovske policije.\nKTV je pokušala da dobije odgovor od Kosovske policije u Uroševcu u vezi sa ovim slučajem ali za sada to nisu uspeli.\n28.05.2020 Preminuo profesor Điđa (9003)\n28.05.2020 Prerana smrt dobrog i pravednog čoveka (1104)\n28.05.2020 SNS prepravio spot (1042)\n28.05.2020 Livađe: Obeležana hramovna slava (554)\n28.05.2020 Uoči odluke Ustavnog suda: Biti ili ne biti (201)\nMaj 2020 11 (379)


FOTOGRAFIJE SA MESTA UDESA KOD KRALJEVA: "Opel" u kanalu, vozač prebačen u bolnicu | Novosti.RS\nU SAOBRAČAJNOM udesu koji se pod još nerazjašnjenim okolnostima dogodio u ponedeljak, oko 13 sati, u selu Lazac nadomak Kraljeva povređen je vozač „opel zafire“ kraljevačke registracije.\nUdes se dogodio na lokalnom putu između sela i Samaila i Lazac kada je vozač „opela“, kako se pretpostavlja najverovatnije zbog neprilagođene brzine, izgubio kontrolu nad automobilom, izleteo s kolovoza i prevrnuo se u kanal kraj puta.\nTom prilikom vozač je, prema prvim procenama, lakše povređen i on je u svesnom stanju sanitetskim vozilom prevežen u Opštu bolnicu „Studenica“ u Kraljevu gde je i zbrinut.\nKraljevo udes saobraćajka povređen\nIZMEĐU naselja Bačko Dušanovo i Tornjoš danas oko 12.20 časova dogodila se saobraćajna nesreća u kojoj su učestvovali putničko vozilo "fijat punto" i teretno vozilo.\nU saobraćajnom udesu koji se pod još nerazjašnjenim okolnostima dogodio u ponedeljak, oko 19.30, u Adranima na Ibarskoj magistrali, na deonici Kraljevo – Preljina, povređena je jedna osoba i pričinjena je značajna materijalna šteta.\nU SAOBRAĆAJNOM udesu koji se pod još nerazjašnjenim okolnostima dogodio u subotu, oko 19 sati, na raskrsnici Ulica heroja Maričića i Oktobarskih žrtava u centru Kraljeva, srećom nije bilo žrtava, povređena je jedna osoba i pričinjena je velika materijalna šteta.